Mɛni Ji Mawu Matsɛ Yemi ɔ? Mɛni he je nɛ e sa nɛ waa sɔle nɛ Mawu Matsɛ Yemi ɔ nɛ ba? | Baiblo Tsɔɔmi\nMɛni Baiblo ɔ deɔ wɔ ngɛ Mawu Matsɛ Yemi ɔ he?\nMɛni Mawu Matsɛ Yemi ɔ maa pee?\nMɛni be Matsɛ Yemi ɔ ma ha nɛ a pee Mawu suɔmi nya ní ngɛ zugba a nɔ?\n1. Mɛni sɔlemi nɛ́ nihi le saminya he wa ma susu?\nNIMLI ayɔhi abɔ nɛ ngɛ je ɔ mi le sɔlemi nɛ a tsɛɛ ke Wa Tsɛ nɛ Ngɛ Hiɔwe, loo Nyɔmtsɛ ɔ Sɔlemi ɔ saminya. Biɛ enyɔ ɔmɛ tsuo tsɔɔ nɔ́ kake, nɛ ji sɔlemi he nɔ hyɛmi nɔ́ ko nɛ Yesu Kristo tsɔɔ e kaseli ɔmɛ. E ji sɔlemi nɛ mi kuɔ saminya, nɛ e mi kekle ní bimihi etɛ ɔmɛ a he nɛ wa ma susu ɔ maa ye bua mo konɛ o le nɔ́ tutuutu nɛ Baiblo ɔ tsɔɔ he ní fuu.\n2. Mɛni ji níhi etɛ nɛ Yesu de e kaseli ɔmɛ kaa a sɔle ngɛ he ɔ?\n2 Ngɛ sɔlemi nɛ ɔ sisije ɔ, Yesu de e tue buli ɔmɛ ke: “Nyɛɛ sɔle kaa kikɛ: ‘Wa Tsɛ nɛ ngɛ hiɔwe; O biɛ ɔ he nɛ tsɔ. O Matsɛ Yemi ɔ nɛ ba; a pee nɔ́ nɛ o suɔ ngɛ zugba a nɔ kaa bɔ nɛ a peeɔ ngɛ hiɔwe ɔ.’” (Mateo 6:9-13) Mɛni ní bimihi etɛ nɛ ɔmɛ tsɔɔ?\n3. Mɛni e sa kaa waa le ngɛ Mawu Matsɛ Yemi ɔ he?\n3 Wa kase níhi fuu kɛ kɔ Mawu biɛ nɛ ji Yehowa a he momo. Nɛ wa sɛsɛ Mawu yi mi tomi nɛ ji nɔ́ nɛ e pee momo, kɛ nɔ́ nɛ e maa pee ɔ hu he bɔ nɛ sa. Se mɛni tutuutu Yesu ngɛ tsɔɔe benɛ e de ke waa sɔle ke: “O Matsɛ Yemi ɔ nɛ ba” a? Mɛni ji Mawu Matsɛ Yemi ɔ? Mɛni blɔ nɔ e bami ɔ ma ba tsɔ Mawu biɛ he, loo e pee lɛ klɔuklɔu? Nɛ mɛni tsakpa ngɛ Matsɛ Yemi ɔ nɛ maa ba a kɛ Mawu suɔmi nya ní peemi ɔ a kpɛti?\nNƆ́ NƐ MAWU MATSƐ YEMI Ɔ JI\n4. Mɛni ji Mawu Matsɛ Yemi ɔ, nɛ mɛnɔ ji Matsɛ nɛ nyɛɛ hɛ mi?\n4 Mawu Matsɛ Yemi ɔ ji Yehowa Mawu nɔ yemi nɛ e to kɛ ma si nɛ e hla Matsɛ kɛ to nya. Mɛnɔ ji Matsɛ ngɛ Mawu Matsɛ Yemi ɔ nya? Yesu Kristo. Matsɛ Yesu kle pe adesa nɔ yeli tsuo, nɛ a tsɛɛ lɛ ke “matsɛmɛ a Matsɛ, kɛ nyɔmtsɛmɛ tsuo a Nyɔmtsɛ.” (1 Timoteo 6:15) E ngɛ he wami nɛ e kɛ maa pee ní kpakpahi pe adesa nɔ yeli kpakpahi tsuo.\n5. Jije Mawu Matsɛ Yemi ɔ maa ye nɔ kɛ je, nɛ mɛni nɔ e maa ye?\n5 Jije Mawu Matsɛ Yemi ɔ maa ye nɔ kɛ je? Saminya, jije Yesu ngɛ? O ma kai kaa o kase kaa a gbe lɛ ngɛ sɛumi tso nɔ, nɛ lɔ ɔ se ɔ, a tle lɛ si. Be bɔɔ se ɔ, e ho hiɔwe ya. (Bɔfo Ɔmɛ A Ní Tsumi 2:33) Enɛ ɔ tsɔɔ kaa hiɔwe ji he nɛ Mawu Matsɛ Yemi ɔ ngɛ. Lɔ ɔ he nɛ Baiblo ɔ tsɛɛ lɛ ke ‘hiɔwe Matsɛ Yemi’ ɔ nɛ. (2 Timoteo 4:18) Mawu Matsɛ Yemi ɔ ngɛ hiɔwe mohu, se e maa ye zugba a nɔ.—Kane Kpojemi 11:15.\n6, 7. Mɛni ha Yesu peeɔ Matsɛ nɛ ngɛ slɔɔto ɔ?\n6 Mɛni ha Yesu peeɔ Matsɛ nɛ́ ngɛ slɔɔto ɔ? Nɔ́ kake ji kaa Yesu be gboe ligbi ko ligbi ko. Baiblo ɔ ngɔ Yesu kɛ to adesa matsɛmɛ a he, nɛ e tsɛ lɛ ke “lɛ nɔ kake pɛ ji nɔ nɛ ngɛ daa nɛ e be gboe gblegbleegble; nɛ la nɛ nɔ ko nɔ ko be nyɛe maa hɛ lɛ kɛ su he ɔ bɔle lɛ kɛ kpe.” (1 Timoteo 6:16) Enɛ ɔ tsɔɔ kaa ní kpakpahi tsuo nɛ Yesu maa pee ɔ maa hi si daa. Nɛ wa le kaa e maa pee ní kpakpahi nɛ he maa ba se nami kɛ ha e sisi bimɛ.\n7 Mo susu Baiblo gbami nɛ ɔ nɛ kɔɔ Yesu he ɔ he nɛ o hyɛ: ‘Yehowa mumi ɔ maa ba e nɔ. E ma ha lɛ sane se kɔmi, nile, kɛ ga nɛ e kɛ maa ye e ma a nɔ. E maa le Yehowa suɔmi nya ní, nɛ e maa bu lɛ. E maa ye Yehowa gbeye. Pi nɔ́ nɛ e hɛngmɛ na, loo e tue nu ɔ nɛ e kɛ maa kojo. Se e kɛ dami sane yemi maa kojo ohiatsɛmɛ, nɛ e maa bu nihi nɛ a ní ngɛ mɔbɔ ɔ a he.’ (Yesaya 11:2-4) Munyu nɛ ɔmɛ tsɔɔ kaa Yesu maa pee Matsɛ nɛ yeɔ dami sane, nɛ ngɛ mi mi sami, nɛ e maa ye adesahi a nɔ ngɛ zugba a nɔ. Anɛ o be suɔe kaa o ná nɔ yelɔ kaa kikɛ lo?\n8. Mɛnɔmɛ maa piɛɛ Yesu he kɛ ye matsɛ?\n8 Mawu Matsɛ Yemi ɔ he anɔkuale munyu kpa hu ji kaa: Pi Yesu pɛ nɛ maa ye nɔ. Ni komɛ maa piɛɛ e he. Kaa nɔ hyɛmi nɔ́ ɔ, bɔfo Paulo de Timoteo ke: “Ke wa mia wa hɛ mi ngɛ nɔ́ nami mi ɔ, waa kɛ lɛ maa ye matsɛ.” (2 Timoteo 2:12) Niinɛ, Paulo, Timoteo, kɛ anɔkualetsɛmɛ kpahi nɛ Mawu hla mɛ ɔ maa piɛɛ Yesu he kɛ ye matsɛ ngɛ hiɔwe Matsɛ Yemi ɔ mi. Nimli enyɛmɛ a ma ha mɛ he blɔ nɛ ɔ?\n9. Nihi enyɛmɛ maa piɛɛ Yesu he kɛ ye matsɛ, nɛ mɛni be Mawu bɔni mɛ hlami?\n9 Kaa bɔ nɛ womi nɛ ɔ Yi 7 ɔ tsɔɔ ɔ, a je nina ko kɛ tsɔɔ bɔfo Yohane nɛ e na “To bi ɔ [Yesu Kristo] nɛ daa si ngɛ Zion yo ɔ nɔ [matsɛ blɔ nya nɛ a ha lɛ ngɛ hiɔwe ɔ], kɛ nimli 144,000. A ngma To bi ɔ, kɛ e Tsɛ ɔ tsuo a biɛ ngɛ nimli nɛ ɔmɛ a ti nɔ tsuaa nɔ hɛ nya.” Mɛnɔmɛ ji nimli 144,000 nɛ ɔ? Yohane nitsɛ de ke: ‘He tsuaa he nɛ To bi ɔ yaa a, a kɛ lɛ yaa. Nimli nɛ ɔmɛ ji nihi nɛ a he kɛ je nimli a kpɛti nɛ plɛ kekleekle yiblii ha Mawu kɛ To bi ɔ.’ (Kpojemi 14:1, 4) Ee, mɛ ji Yesu Kristo se nyɛɛli anɔkualetsɛmɛ nɛ a hla mɛ kaa a kɛ lɛ nɛ ya ye matsɛ ngɛ hiɔwe. Ke a tle mɛ si ngɛ a gbenɔ se kɛ ya hiɔwe ɔ, a ma ya piɛɛ Yesu he kɛ ‘ye zugba a nɔ.’ (Kpojemi 5:10) Kɛ je bɔfo ɔmɛ a be ɔ mi tɔ ɔ, nɛ Mawu bɔni Kristofohi anɔkualetsɛmɛ hlami konɛ e ná yibɔ 144,000.\n10. Mɛni he je blɔ nya nɛ a to kaa Yesu kɛ nimli 144,000 nɛ ye adesahi a nɔ ɔ tsɔɔ suɔmi ɔ?\n10 Blɔ nya nɛ a to kaa nimli 144,000 nɛ piɛɛ Yesu he kɛ ye adesahi a nɔ ɔ tsɔɔ suɔmi. Nɔ́ kake ji kaa, Yesu le bɔ nɛ adesahi a si himi ngɛ ha, kɛ a dengme kɛ pɔtɔ tsuo. Paulo de ngɛ Yesu he ke: ‘Wa osɔfo nɔkɔtɔma pe kulaa a, e pi nɔ nɛ be nyɛe maa nu wa gbɔjɔmi ɔmɛ a he ha wɔ. A ka lɛ ngɛ blɔ tsuaa blɔ nɔ kaa wɔ nɔuu, se lɛɛ e pee we yayami.’ (Hebri Bi 4:15; 5:8) Nihi nɛ kɛ lɛ maa ye matsɛ ɔ hu ji adesahi nɛ to a tsui si ngɛ haomihi a mi. Jehanɛ se ɔ, a kɛ a fã tɔmi ɔmɛ hwu ta, nɛ a nu hiɔ slɔɔtohi hulɔ. Atsinyɛ jemi ko be he kaa, a maa nu haomihi nɛ adesahi kɛ ngɛ kpee ɔ sisi!\n11. Mɛni he je nɛ Yesu de e kaseli ɔmɛ ke a sɔle konɛ a pee Mawu suɔmi nya ní ngɛ hiɔwe ɔ?\n11 Benɛ Yesu de e kaseli ɔmɛ ke a sɔle nɛ Mawu Matsɛ Yemi ɔ nɛ ba a, e de hu kaa a sɔle konɛ a pee Mawu suɔmi nya ní “ngɛ zugba a nɔ kaa bɔ nɛ a peeɔ ngɛ hiɔwe ɔ.” Mawu ngɛ hiɔwe, nɛ e bɔfo anɔkualetsɛmɛ ɔmɛ peeɔ e suɔmi nya ní ngɛ lejɛ ɔ daa. Se ngɛ womi nɛ ɔ Yi 3 ɔ mi ɔ, wa kase kaa bɔfo yayami ko jɔɔ Mawu suɔmi nya ní peemi, nɛ e ha Adam kɛ Hawa pee yayami. Wa maa kase nɔ́ nɛ Baiblo ɔ tsɔɔ kɛ kɔ bɔfo yayami nɛ ɔ nɛ wa le lɛ kaa Satan Abosiami ɔ he ngɛ Yi 10 mi. Mawu ngmɛ blɔ nɛ Satan kɛ e se nyɛɛli nɛ ji bɔfo yayami ɔmɛ, nɛ a tsɛɛ mɛ daimoniohi ɔ hi hiɔwe be bɔɔ. Enɛ ɔ tsɔɔ kaa ngɛ jamɛ a be ɔ mi ɔ, pi bɔfo ɔmɛ tsuo nɛ ngɛ Mawu suɔmi nya ní pee ngɛ hiɔwe. Se lɔ ɔ ma ba tsake ke Mawu Matsɛ Yemi ɔ bɔni nɔ yemi ɔ. Yesu Kristo nɛ ji Matsɛ ehe nɛ a to ɔ kɛ Satan maa hwu ta.—Kane Kpojemi 12:7-9.\n12. Mɛni níhi enyɔ komɛ nɛ he hia he munyu a tu ngɛ Kpojemi 12:10?\n12 Gbami munyu nɛ nyɛɛ se nɛ ɔ tsɔɔ nɔ́ nɛ maa ya nɔ: “I nu gbi ko nɛ ngɛ pɛe kɛ ngmlaa ngɛ hiɔwe ke: ‘Jehanɛ ɔ lɛɛ yi wami hemi ba! Jehanɛ ɔ lɛɛ Mawu maa ngɔ e he wami kpetekpleenyɛ ɔ kɛ ye matsɛ! Jehanɛ ɔ lɛɛ e Kristo he wami ɔ je kpo. Ejakaa Abosiami nɛ daa si ngɛ wa Mawu ɔ hɛ mi nyɔ kɛ pia, nɛ e poɔ wa nyɛmimɛ ɔmɛ a nya haa lɛ ɔ be lejɛ ɔ hu. A sake Abosiami kɛ je hiɔwe ngɔ fɔ si.’” (Kpojemi 12:10) Anɛ o to he hɛ kaa Ngmami nɛ ɔ tu níhi enyɔ komɛ nɛ he hia nɛ ya nɔ he munyu lo? Kekleekle ɔ, Mawu Matsɛ Yemi ɔ nɛ Yesu ji nya dalɔ ɔ bɔni nɔ yemi. Enyɔne, a sake Satan kɛ je hiɔwe kɛ ba fɔ zugba a nɔ.\n13. Mɛni ba benɛ a fie Satan kɛ je hiɔwe ɔ?\n13 Mɛni je níhi enyɔ nɛ ya nɔ ɔ mi kɛ ba? Wa kaneɔ nɔ́ nɛ ba ngɛ hiɔwe ɔ he sane ngɛ Ngmami ɔ mi ke: “Lɔ ɔ he ɔ, nyɛ nihi tsuo nɛ nyɛ ngɛ hiɔwe ɔ, nyɛ bua nɛ jɔ!” (Kpojemi 12:12) Ee, bɔfo anɔkualetsɛmɛ ɔmɛ a bua jɔ, ejakaa Satan kɛ e daimonio ɔmɛ be lejɛ ɔ hu, nɛ nihi tsuo nɛ a ngɛ hiɔwe ɔ ngɛ Yehowa Mawu anɔkuale yee. Tue mi jɔmi nitsɛnitsɛ kɛ kake peemi ba lejɛ ɔ. Amlɔ nɛ ɔ, a ngɛ Mawu suɔmi nya ní pee ngɛ hiɔwe.\nSatan kɛ e daimonio ɔmɛ nɛ a fie mɛ kɛ je hiɔwe ɔ ngɔ haomihi kɛ ba zugba a nɔ.E be kɛe nɛ haomi nɛ ɔmɛ a se maa po\n14. Benɛ a sake Satan kɛ ba fɔ zugba a nɔ ɔ, mɛni ba?\n14 Nɛ zugba a nɛɛ? Baiblo ɔ de ke: “Se je ɔ, kɛ wo, nyɛɛ lɛɛ musu tloo nyɛ! Abosiami kple si kɛ ba nyɛ ngɔ. E mi mi fu wawɛɛ, ejakaa e le kaa be bɔɔ kɛkɛ nɛ piɛ ha lɛ.” (Kpojemi 12:12) Satan mi mi fu wawɛɛ kaa a fie lɛ kɛ je hiɔwe, nɛ be bɔɔ pɛ e piɛ ha lɛ. Akɛnɛ e ná abofu he je ɔ, e ngɔ haomihi loo “musu” kɛ ba zugba a nɔ. Wa maa kase “musu” nɛ ɔ he ní fuu ngɛ yi nɛ nyɛɛ se ɔ mi. Se akɛnɛ wa le kaa a sake Satan kɛ je hiɔwe kɛ ba zugba a nɔ, nɛ e ngɔ haomihi kɛ ba he je ɔ, eko ɔ, wa ma bi ke, Mɛni blɔ nɔ Matsɛ Yemi ɔ ma ha nɛ a pee Mawu suɔmi nya ní ngɛ zugba a nɔ?\n15. Mɛni ji Mawu yi mi tomi ngɛ zugba a he?\n15 Mo kai Mawu yi mi tomi ngɛ zugba a he. O kase enɛ ɔ ngɛ Yi 3 ɔ mi. Mawu de ngɛ Eden kaa e yi mi tomi ji kaa zugba a nɛ pee paradeiso, he nɛ adesa dali nɛ be gboe gblee maa hi. Satan ha Adam kɛ Hawa pee yayami, nɛ e sa Mawu yi mi tomi ngɛ zugba a he ɔ mi bami he, se lɔ ɔ tsakee we Mawu yi mi tomi ɔ. Kɛ̃ ɔ, Yehowa yi mi tomi ji kaa “nihi nɛ peeɔ nɔ́ nɛ da a, zugba a maa pee a nɔ́ nɛ a maa hi nɔ daa.” (La 37:29) Mawu Matsɛ Yemi ɔ ma ha enɛ ɔ maa ba mi. Ngɛ mɛni blɔ nɔ?\n16, 17. Mɛni Daniel 2:44 ɔ deɔ wɔ ngɛ Mawu Matsɛ Yemi ɔ he?\n16 Mo susu gbami nɛ ngɛ Daniel 2:44 ɔ he nɛ o hyɛ. Wa kaneɔ ngɛ lejɛ ɔ ke: “Matsɛmɛ nɛ ɔmɛ a yi nɔ ɔ, Mawu nɛ ngɛ hiɔwe ɔ maa to matsɛ yemi ko sisi, nɛ e se be poe gblegbleegble. Matsɛ yemi nɛ ɔ, nɔ ko nɔ ko be nyɛe maa ye e nɔ; e ma kpata matsɛ yemi kpa amɛ a hɛ mi, nɛ e maa hi si kɛ maa ya neneene.” Mɛni Ngmami nɛ ɔ deɔ wɔ ngɛ Mawu Matsɛ Yemi ɔ he?\n17 Kekleekle ɔ, e deɔ wɔ kaa a to Mawu Matsɛ Yemi ɔ sisi “ngɛ matsɛmɛ nɛ ɔmɛ a yi nɔ,” loo benɛ matsɛ yemi kpa amɛ ngɛ. Enyɔne, e deɔ wɔ kaa Matsɛ Yemi ɔ maa hi si kɛ ya neneene. A be e nɔ yee, nɛ nɔ yemi kpa ko hu ba be e nane mi dae. Etɛne, wa na kaa ta maa te si ngɛ Mawu Matsɛ Yemi ɔ kɛ je ɔ mi matsɛ yemi ɔmɛ a kpɛti. Mawu Matsɛ Yemi ɔ maa ye kunimi. Nyagbenyagbe ɔ, e maa pee nɔ yemi pɛ nɛ maa ye adesahi a nɔ. Kɛkɛ ɔ, adesahi maa hi nɔ yemi nɛ hi pe kulaa sisi kɛ bua jɔmi.\n18. Kɛ a tsɛɛ nyagbe ta nɛ maa ba ngɛ Mawu Matsɛ Yemi ɔ kɛ adesa nɔ yemi ɔmɛ a kpɛti ɔ kɛɛ?\n18 Baiblo ɔ de níhi fuu ngɛ nyagbe ta nɛ maa ba ngɛ Mawu Matsɛ Yemi ɔ kɛ je ɔ mi matsɛ yemi ɔmɛ a kpɛti ɔ he. Kaa nɔ hyɛmi nɔ́ ɔ, e tsɔɔ kaa, ke nyagbe ɔ ngɛ sue ɔ, mumi yayamihi maa gbɛ lakpa kɛ fia konɛ a kɛ sisi “je nɛ ɔ mi matsɛmɛ ɔmɛ tsuo.” Ngɛ mɛni yi mi tomi he je? ‘Konɛ a kɛ bua matsɛmɛ ɔmɛ a nya kɛ ha Mawu Ope ɔ ligbi ngua a nɔ ta nɛ maa ba a.’ A ma bua zugba a nɔ matsɛmɛ ɔmɛ a nya kɛ ya “he ko nɛ a tsɛɛ ngɛ Hebri gbi mi ke Harmagedon ɔ.” (Kpojemi 16:14, 16) Ngɛ nɔ́ nɛ a de ngɛ ngmami enyɔ nɛ ɔmɛ a nya a, a tsɛɛ nyagbe ta nɛ maa ba ngɛ adesa nɔ yemi ɔmɛ kɛ Mawu Matsɛ Yemi ɔ kpɛti ɔ ke Harmagedon ta.\n19, 20. Amlɔ nɛ ɔ, mɛni ha nɛ a pee we Mawu suɔmi nya ní ngɛ zugba a nɔ ɔ?\n19 Mɛni Mawu Matsɛ Yemi ɔ maa gu Harmagedon ta a nɔ kɛ tsu? Mo susu Mawu yi mi tomi ngɛ zugba a he ɔ he ekohu. Yehowa Mawu to e yi mi kaa zugba a nɛ hyi kɛ dali nɛ a ye mluku, konɛ a sɔmɔ lɛ ngɛ Paradeiso. Mɛni tsi si himi nɛ ɔ blɔ amlɔ nɛ ɔ? Kekleekle ɔ, wa ji yayami peeli, nɛ wa nuu hiɔ nɛ wa gboɔ. Se wa kase ngɛ Yi 5 ɔ mi kaa, Yesu gbo ngɛ wa he bɔ nɛ pee nɛ waa hi si kɛ ya neneene. Eko ɔ, o kai munyu ko nɛ ngɛ Yohane Sane Kpakpa a mi, nɛ ji: “Mawu suɔ je ɔ saminya, nɛ e ngɔ e bi kake ɔ ngɔ ha, konɛ nɔ tsuaa nɔ nɛ heɔ lɛ yeɔ ɔ, e hɛ mi ko kpata, se mohu e ná neneene wami.”—Yohane 3:16\n20 Nɔ́ kpa hu ji kaa nihi fuu peeɔ ní yayamihi. A yeɔ lakpa, a sisiɔ nɔ, nɛ a baa a je mi basabasa. A sume kaa a maa pee Mawu suɔmi nya ní. A ma kpata nihi nɛ peeɔ ní yayamihi ɔ a hɛ mi ngɛ Mawu ta nɛ ji Harmagedon ɔ mi. (Kane La 37:10.) Se kɛ̃ ɔ, nɔ́ kpa hu he je nɛ a pee we Mawu suɔmi nya ní ngɛ zugba a nɔ ji kaa, nɔ yeli ɔmɛ wui nihi he wami kaa a pee jã. Nɔ yemihi fuu nyɛ we nɛ a kudɔ a sisi bimɛ, a yi mi wa, nɛ a yi anɔkuale. Baiblo ɔ de enɛ ɔ heii ke: “Nɔmlɔ adesa yeɔ e nyɛmi adesa nɔ nɛ e kɛ yeɔ lɛ awi.”—Fiɛlɔ 8:9, NW.\n21. Mɛni blɔ nɔ Matsɛ Yemi ɔ ma ha nɛ a pee Mawu suɔmi nya ní ngɛ zugba a nɔ?\n21 Harmagedon ta a se ɔ, nimli adesahi maa hi nɔ yemi kake pɛ sisi, nɛ ji Mawu Matsɛ Yemi ɔ. Matsɛ Yemi nɛ ɔ maa pee Mawu suɔmi nya ní, nɛ e maa ngɔ jɔɔmi kpakpahi kɛ ba. Nɔ hyɛmi nɔ́ ji kaa e ma je Satan kɛ e daimonio ɔmɛ kɛ je. (Kpojemi 20:1-3) A kɛ Yesu kpɔmi afɔle sami he wami ɔ ma tsu adesahi a he ní, kɛkɛ ɔ, adesa anɔkualetsɛmɛ be hiɔ nue hu nɛ a be gboe hu. Mohu ɔ, a maa hi si kɛ ya neneene ngɛ Mawu Matsɛ Yemi ɔ sisi. (Kane Kpojemi 22:1-3.) A maa pee zugba a paradeiso. Lɔ ɔ he ɔ, Matsɛ Yemi ɔ ma ha nɛ a pee Mawu suɔmi nya ní ngɛ zugba a nɔ, nɛ e ma tsɔ Mawu biɛ ɔ he. Mɛni enɛ ɔ tsɔɔ? E tsɔɔ kaa nyagbenyagbe ɔ, nɔ tsuaa nɔ nɛ maa hi Mawu Matsɛ Yemi ɔ sisi ɔ maa wo Yehowa biɛ ɔ hɛ mi nyami.\nMƐNI BE MAWU MATSƐ YEMI Ɔ MA HA NƐ A PEE MAWU SUƆMI NYA NÍ NGƐ ZUGBA A NƆ?\n22. Mɛni he je nɛ wa le kaa Mawu Matsɛ Yemi ɔ bɛ benɛ Yesu ngɛ zugba a nɔ loo benɛ a tle lɛ si pɛ ɔ?\n22 Benɛ Yesu de e kaseli ɔmɛ ke a sɔle ke, “O Matsɛ Yemi ɔ nɛ ba” a, e ngɛ heii kaa Matsɛ Yemi ɔ bɛ lolo ngɛ jamɛ a be ɔ mi. Anɛ e ba benɛ Yesu ho hiɔwe ya a lo? Dɛbi, ejakaa Petro kɛ Paulo de kaa benɛ a tle Yesu si se loko gbami nɛ ngɛ La 110:1 nɛ de ke: “[Yehowa] de ye nyɔmtsɛ ɔ ke: ‘Hii si ngɛ ye hiɔ nɔ kɛ yaa si be nɛ ma ngɔ o he nyɛli ɔmɛ kɛ pee nɔ́ nɛ o kɛ o nane maa nɔ,’” ɔ ba mi. (Bɔfo ɔmɛ A Ní Tsumi 2:32-35; Hebri Bi 10:12, 13) E mlɛ be bɔɔ.\nNgɛ Matsɛ Yemi ɔ sisi ɔ, a maa pee Mawu suɔmi nya ní ngɛ zugba a nɔ kaa bɔ nɛ a peeɔ ngɛ hiɔwe\n23. (a) Mɛni be Mawu Matsɛ Yemi ɔ bɔni nɔ yemi? (b) Mɛni he wa ma susu ngɛ yi nɛ nyɛɛ se ɔ mi?\n23 Be enyɛmɛ e kɛ mlɛ? Ngɛ jeha 1800 kɛ 1900 jeha amɛ a mi ɔ, Baiblo kaseli anɔkualetsɛmɛ bu Yesu mlɛmi be ɔ he akɔtaa, nɛ a na kaa e nya ma ba ta ngɛ 1914. (Kɛ ha jeha 1914 ɔ nya tsɔɔmi ɔ, hyɛ Mi Tsɔɔmi Munyu nɛ ji, “1914—Jeha Nɛ Sa Kadimi Ngɛ Baiblo Gbami Mi.”) Níhi nɛ ngɛ nɔ yae ngɛ je ɔ mi kɛ je 1914 ɔ ma nɔ mi kaa akɔtaa bumi nɛ Baiblo kaseli anɔkualetsɛmɛ nɛ ɔmɛ pee ɔ da. Baiblo gbami nɛ ba mi ɔ tsɔɔ kaa, a wo Kristo Matsɛ ngɛ jeha 1914 ɔ mi, nɛ Mawu hiɔwe Matsɛ Yemi ɔ bɔni nɔ yemi. Enɛ ɔ tsɔɔ kaa, wa ngɛ “be bɔɔ kɛkɛ” nɛ piɛ ha Satan ɔ mi. (Kpojemi 12:12; La 110:2) Wa ma nyɛ ma de kɛ nɔ mi mami hu kaa, e be kɛe kulaa nɛ Mawu Matsɛ Yemi ɔ ma ha nɛ a pee Mawu suɔmi nya ní ngɛ zugba a nɔ. Anɛ enɛ ɔ jɔɛ o bua lo? O he ye kaa e ji anɔkuale munyu lo? Yi nɛ nyɛɛ se ɔ maa ye bua mo konɛ o na kaa Baiblo ɔ tsɔɔ ní nɛ ɔmɛ niinɛ.\nMawu Matsɛ Yemi ɔ ji hiɔwe nɔ yemi, nɛ Yesu Kristo ji Matsɛ nɛ nyɛɛ hɛ mi, nɛ a hla nimli 144,000 kɛ je adesahi a kpɛti konɛ a piɛɛ e he kɛ ye nɔ.—Kpojemi 14:1, 4.\nMatsɛ Yemi ɔ bɔni nɔ yemi ngɛ jeha 1914 ɔ mi, nɛ a sake Satan kɛ je hiɔwe kɛ ba fɔ zugba a nɔ kɛ je jamɛ a be ɔ mi.—Kpojemi 12:9.\nE be kɛe nɛ Mawu Matsɛ Yemi ɔ ma ba kpata adesa nɔ yemihi tsuo a hɛ mi, nɛ zugba a maa pee paradeiso.—Kpojemi 16:14, 16.


Si Slaali & Si Slaami: Yehowa Odasefohi Asafo Ɔ Ní Tsumi Kɔni Nɛ Ngɛ Madagascar\n+261 3302-44837 (Mobile)\nMɔtu ngmlɛ 7:30 kɛ ya si ngmlɛ 11:00, kɛ piani ngmlɛ 1:00 kɛ ya si ngmlɛ 4:00.\nA tsɔɔ Baiblo kasemi níhi a sisi kɛ yaa Malagasy, Tankarana, Tandroy, kɛ Vezo gbi mi. A peeɔ Baiblo kasemi níhi nɛ a fiaa nɛ a buɔ tue, kɛ Baiblo kasemi videohi ngɛ Malagasy gbi mi. A hyɛɛ asafohi maa pee 600 a fiɛɛmi ní tsumi ɔ nɔ. A ngɔɔ womihi kɛ womiyohi nɛ hiɛ pe 270,000, kɛ womi tɛtlɛɛhi nɛ hiɛ pe 600,000 kɛ maneɔ daa nyɔhiɔ.\nAsafo ɔ Ní Tsumi Kɔnihi Kɛ Si Slaamihi: Madagascar


Mo Tsɔse O Bi ɔ Konɛ E Sɔmɔ Yehowa—Fã 2\n“Yesu ba wa ngɛ nɔmlɔ tso mi, nɛ e le ní kɛ ya nɔ. Nɛ Mawu kɛ nimli adesahi tsuo na e he bua jɔmi.”—LUKA 2:52.\n1, 2. (a) Mɛni he fɔli nɛ a bimɛ ye kɛ je jeha 13 kɛ ya si 19 ɔ yeɔ tsui ngɛ? (b) Mɛni bimɛ nɛ a ye kɛ je jeha 13 kɛ ya si 19 ɔ ma nyɛ maa pee konɛ a ná bua jɔmi?\nNÍHI nɛ haa fɔli náa bua jɔmi wawɛɛ ɔ a kpɛti kake ji kaa ke a na nɛ a ngɛ a bimɛ baptisie. * (Hyɛ sisi ningma.) A baptisi Berenice bimɛ eywiɛ ɔmɛ tsuo loko a ye jeha 14. E de ke: “Wa bua jɔ wawɛɛ nitsɛ kaa a pee jã. Ngɛ anɔkuale mi ɔ, wa bua jɔ kaa wa bimɛ ɔmɛ suɔ kaa a ma sɔmɔ Yehowa. Se wa le hu kaa wa bimɛ ɔmɛ kɛ nyagbahi fuu nɛ jokuɛwi nɛ a ye kɛ je jeha 13 kɛ ya si 19 kɛ kpeɔ ɔ maa kpe.” Ke o ngɛ binyumu loo biyo ko nɛ e ye jeha 13 kɛ yaa a, eko ɔ, mo hu o maa nu he jã.\n2 Nyumu ko nɛ e kase jokuɛwi a he ní ɔ tsɔɔ kaa ke jokuɛ ko ye jeha 13 kɛ yaa a, e kɛ haomi kpeɔ, nɛ jã kɛ̃ nɛ e fɔli hu kɛ haomi kpeɔ. Se e sɛ nɛ fɔli nɛ a susu kaa a bimɛ nɛ a ye jeha 13 kɛ ya si 19 ɔ ngɛ godo nue, aloo a ngɛ jokuɛwi a ní pee. Mohu ɔ, nyumu ɔ tsɔɔ kaa jokuɛwi kaa jã a a hɛ mi ngɛ ga, nɛ a nuɔ níhi a he wawɛɛ, nɛ a suɔ kaa a maa hi a huɛmɛ a kasa mi. Enɛ ɔ he ɔ, jokuɛwi kaa jã a ma nyɛ ma ha nɛ huɛ bɔmi gbagbanii maa hi a kɛ Yehowa a kpɛti kaa bɔ nɛ Yesu pee benɛ e wɛ ɔ. (Kane Luka 2:52.) A ma nyɛ maa ya hɛ mi ngɛ fiɛɛmi ní tsumi ɔ mi, nɛ a ma nyɛ ma ná suɔmi hu kaa a maa pee babauu ngɛ Mawu sɔmɔmi mi. A ma nyɛ maa mwɔ mɛ nitsɛmɛ a yi mi kpɔ kaa a maa jɔɔ a he nɔ ha Yehowa nɛ a maa bu lɛ tue. Se mɛni o ma nyɛ maa pee kɛ tsɔse o bi nɛ e ye jeha 13 kɛ yaa a konɛ e sɔmɔ Yehowa? O ma nyɛ maa kase blɔ nɔ nɛ Yesu gu kɛ tsɔse e kaseli ɔmɛ ɔ. E suɔ mɛ, e ba e he si, nɛ e kɛ nɔ́ se kɔmi hu tsu ní.\n3. Mɛni ha nɛ bɔfo ɔmɛ le kaa Yesu ji a huɛ ɔ?\n3 Pi ní pɛ nɛ Yesu tsɔɔ e bɔfo ɔmɛ, mohu ɔ, e ji a huɛ hulɔ. (Kane Yohane 15:15.) Ngɛ Yesu be ɔ mi ɔ, nyɔmtsɛmɛ de we a nyɔguɛhi a yi mi munyuhi, kɛ bɔ nɛ a nuɔ he ngɛ níhi a he ha. Se Yesu kɛ e bɔfo ɔmɛ hí si kaa nyɔmtsɛ kɛ e nyɔguɛhi. E suɔ mɛ, nɛ e ná a he deka. E kɛ bua jɔmi deɔ mɛ e susumi kɛ bɔ nɛ e nuɔ he ngɛ níhi a he ha. Ke mɛ hu a ngɛ lɛ a susumi kɛ bɔ nɛ a nuɔ níhi a he ha dee ɔ, e buɔ mɛ tue saminya. (Marko 6:30-32) Akɛnɛ Yesu kɛ e bɔfo ɔmɛ sɛɛɔ ní he je ɔ, huɛ bɔmi nɛ ngɛ e kɛ mɛ a kpɛti ɔ mi wa, nɛ e dla mɛ kɛ ha ní tsumi nɛ a ma tsu hwɔɔ se ɔ.\n4. Fɔli, mɛni blɔ nɔ nyɛ maa gu konɛ nyɛɛ kɛ nyɛ bimɛ ɔmɛ nɛ bɔ huɛ? (Moo hyɛ foni nɛ ngɛ ní kasemi ɔ sisije ɔ.)\n4 E ngɛ mi kaa o ngɛ he wami ngɛ o bimɛ ɔmɛ a nɔ mohu lɛɛ, se o ma nyɛ maa pee a huɛ hulɔ. Huɛmɛ náa a sibi a he deka. Eko ɔ, o ma nyɛ ma gbɔ be nɛ o kɛ tsuɔ ní kɛ be nɛ o kɛ peeɔ ní kpahi ɔ nɔ konɛ o ná be kɛ ha o bimɛ. E sa nɛ o kɛ sɔlemi nɛ susu ní nɛ ɔmɛ a he wawɛɛ. Huɛmɛ a bua jɔɔ nɔ́ kake he hulɔ. Lɔ ɔ he ɔ, moo le níhi nɛ o bi ɔ suɔ. Ní nɛ ɔmɛ ekomɛ ji lahi, sinihi, aloo fiɛmihi nɛ a bua jɔ he. O bua nɛ jɔ níhi nɛ e bua jɔ he ɔ he. Ilaria, nɛ e je Italy ɔ de ke: “Ye fɔli ba ná la nɛ i suɔ ɔ he bua jɔmi. Ngɛ anɔkuale mi ɔ, ye papaa ji ye huɛ nɛ nyu bi ngɛ i kɛ lɛ wa kpɛti. I kɛ lɛ nyɛɔ sɛɛɔ ye laami sanehi a he ní.” Ke o kɛ o bimɛ ɔmɛ bɔɔ huɛ, nɛ o yeɔ bua mɛ konɛ a pee Yehowa huɛmɛ ɔ, lɔ ɔ tsɔɔ we kaa pi a fɔlɔ ji mo. (La 25:14) Ke o pee jã a, o bimɛ ɔmɛ maa na kaa o suɔ mɛ, nɛ o buu mɛ, nɛ e he be wae ha mɛ kaa a ma de mo a yi mi munyuhi tsuo.\n5. Mɛni ma ha Yesu kaseli ɔmɛ ma ná bua jɔmi ngɛ Yehowa sɔmɔmi mi?\n5 Yesu le kaa ke e kaseli ɔmɛ kɛ kã sɔmɔɔ Yehowa nɛ a hɛ dɔɔ ngɛ sane kpakpa fiɛɛmi ní tsumi ɔ he ɔ, a ma ná bua jɔmi nitsɛnitsɛ. Lɔ ɔ he ɔ, e wo mɛ he wami kaa a kɛ kã nɛ tsu fiɛɛmi ní tsumi ɔ, nɛ e wo mɛ si hu kaa e maa ye bua mɛ.—Mateo 28:19, 20.\n6, 7. Ke o tsɔɔ o bimɛ kaa a kɛ a he nɛ wo níhi nɛ wa peeɔ daa kɛ sɔmɔɔ Yehowa a mi ɔ, mɛni he je nɛ lɔ ɔ tsɔɔ kaa o suɔ mɛ?\n6 O suɔ kaa huɛ bɔmi gbagbanii nɛ hi o bimɛ ɔmɛ kɛ Yehowa a kpɛti daa. Yehowa hu suɔ kaa o tsɔse mɛ nɛ o tsɔɔ mɛ ní. E ha mo he blɔ kaa o pee jã. (Efeso Bi 6:4) Enɛ ɔ he ɔ, e he hia nɛ o tsɔse o bimɛ ɔmɛ daa. Mo susu enɛ ɔ he nɛ o hyɛ: O bɔɔ mɔde kaa o ma ha o bimɛ nɛ a ya sukuu, ejakaa o le kaa sukuu yami he hia, nɛ o suɔ kaa a kase ní hehi. Jã kɛ̃ nɛ o bɔɔ mɔde kaa o ma ha nɛ a ya asafo mi kpehi kɛ kpɔmi kpehi. Nɛ o bɔɔ mɔde hu kaa o ma ha nɛ a kɛ a he nɛ wo nyɛ weku Mawu jami ɔ mi. Ngɛ anɔkuale mi ɔ, ke Yehowa tsɔse mɛ ɔ, a yi ma nyɛ ma ná wami. Lɔ ɔ he ɔ, moo ye bua mɛ konɛ a bua nɛ jɔ he kaa a maa kase Yehowa he ní, nɛ a yɔse hu kaa Yehowa ma nyɛ maa tsɔɔ mɛ ní konɛ a pee nihi nɛ a ngɛ juɛmi nitsɛnitsɛ. (Abɛ 24:14) Mo tsɔse o bimɛ ɔmɛ konɛ a ya fiɛɛmi daa hulɔ. Moo kase nɔ hyɛmi nɔ́ nɛ Yesu pee ɔ konɛ o ye bua mɛ nɛ a bua nɛ jɔ kaa a maa tsɔɔ nihi Mawu Munyu ɔ.\n7 Ke jokuɛwi nɛ a ye jeha 13 kɛ yaa a kaseɔ ní daa, nɛ a yaa asafo kpehi kɛ fiɛɛmi daa a, mɛni se a ma ná? Erin nɛ je South Africa a de ke: “Wɔ jokuɛwi ɔmɛ wa bua jɔɛ Baiblo kasemi kɛ kpehi kɛ fiɛɛmi yami he, nɛ wa tuɔ ní nɛ ɔmɛ a he munyu nyanyaanya. Be komɛ ɔ, wa jeɔ blɔ nɛ wa puɛɔ wa weku ní kasemi ɔ konɛ wa ná blɔ nɛ waa te si nɛ waa je. Se wa fɔli ɔmɛ a kɔni gbo we ngɛ wa he.” E bua jɔ kaa e fɔli ɔmɛ ye bua lɛ nɛ e na kaa ní nɛ ɔmɛ a peemi he hia wawɛɛ. Amlɔ nɛ ɔ, ke nɔ́ ko ma ha nɛ e be nyɛe maa ya asafo mi kpe loo fiɛɛmi ɔ, e tsuɔ jamɛ a nɔ́ ɔ he ní mla.\n8. (a) Mɛni Yesu pee kɛ tsɔɔ kaa e baa e he si? (b) Kɛ Yesu he si nɛ e baa a ye bua e kaseli ɔmɛ ha kɛɛ?\n8 E ngɛ mi kaa Yesu ye mluku mohu lɛɛ, se e ba e he si nɛ e de e kaseli ɔmɛ kaa e hia Yehowa yemi kɛ buami. (Kane Yohane 5:19.) Anɛ jã nɛ e pee ɔ ha nɛ e kaseli ɔmɛ je e bumi nɔ lo? Ohoo. E hɛ nɛ e kɛ fɔ Yehowa nɔ wawɛɛ ɔ ha nɛ e kaseli ɔmɛ hu ná hɛ kɛ nɔ fɔmi nɛ mi wa ngɛ e mi. Pee se ɔ, mɛ hu a kase lɛ nɛ a ba a he si.—Bɔfo Ɔmɛ A Ní Tsumi 3:12, 13, 16.\nKe o kplɛɛɔ o tɔmihi a nɔ ɔ, o bimɛ ɔmɛ maa bu mo\n9. Ke o kplɛɛɔ o tɔmihi a nɔ nɛ o kpaa pɛɛ ɔ, kɛ lɔ ɔ ma plɛ kɛ ye bua o bi ɔ ha kɛɛ?\n9 Wɔɔ lɛɛ wa yi mluku kaa bɔ nɛ Yesu ye mluku ɔ, enɛ ɔ he ɔ, wa tɔ̃ɔ. Lɔ ɔ he ɔ, moo ba o he si. Mo yɔse kaa níhi fuu ngɛ nɛ o be nyɛe maa pee. Moo kplɛɛ o tɔmihi a nɔ hulɔ. (1 Yohane 1:8) Ke o peeɔ jã a, lɔ ɔ ma ha nɛ o bi ɔ hu maa kase mo, nɛ e maa kplɛɛ e tɔmihi a nɔ, nɛ e ma ná bumi kɛ ha mo wawɛɛ. Ngɛ mo kaa fɔlɔ ɔ o blɔ fa mi ɔ, mɛnɔ o buɔ wawɛɛ? O nitsumitsɛ nɛ e kplɛɛɔ e tɔmi nɔ loo nɔ nɛ e kplɛɛ we e tɔmi nɔ gblegbleegble? Nyɛmiyo ko nɛ a tsɛɛ lɛ ke Rosemary nɛ e ngɛ bimɛ etɛ ɔ tsɔɔ kaa, e kɛ e huno ɔ kplɛɛɔ a tɔmihi a nɔ. E de ke: “Enɛ ɔ wo wa bimɛ ɔmɛ he wami, nɛ ke nɔ́ ko gba a nya a, a deɔ wɔ faa.” E de hu ke: “Wa tsɔɔ wa bimɛ ɔmɛ he nɛ a ma ná a nyagba amɛ a nya tsaba nɛ hi pe kulaa ngɛ. Be fɛɛ be nɛ a hia yemi kɛ buami ko ɔ, wa tsɔɔ mɛ Baiblo kasemi womihi nɛ maa ye bua mɛ, nɛ waa kɛ mɛ blaa kɛ sɔleɔ hulɔ.”\n10. Ke Yesu de e kaseli ɔmɛ kaa a pee nɔ́ ko ɔ, mɛni e peeɔ kɛ tsɔɔ kaa e baa e he si?\n10 Yesu ngɛ he wami nɛ e ma nyɛ ma de e kaseli ɔmɛ nɔ́ nɛ e sa kaa a pee. Se akɛnɛ e baa e he si he je ɔ, ke e de mɛ ke a pee nɔ́ ko ɔ, behi fuu ɔ, e tsɔɔ mɛ nɔ́ he je nɛ e sa kaa a pee jã. Kaa nɔ hyɛmi nɔ́ ɔ, e de we mɛ kɛkɛ kaa a hla Matsɛ Yemi ɔ kɛ níhi nɛ da ngɛ Mawu hɛ mi ɔ kekle. Mohu ɔ, e de mɛ hu kaa: “A kɛ ní nɛ ɔmɛ tsuo maa piɛ he ngɔ ha nyɛ.” Benɛ Yesu de mɛ kaa a jɔɔ nihi kojomi ɔ, e tsɔɔ mɛ nya ke: “Konɛ Mawu hu kó kojo nyɛ. Bɔ nɛ nyɛ kojoɔ nihi ɔ, jã Mawu hu maa kojo nyɛ.”—Mateo 6:31–7:2.\n11. Mɛni he je nɛ ke o mwɔ yi mi kpɔ ngɛ nɔ́ ko he aloo o wo mlaa ko nɛ o tsɔɔ o bi ɔ nɔ́ he je nɛ o pee jã a, lɔ ɔ maa ye bua lɛ ɔ?\n11 Ke o wo mlaa ko aloo o mwɔ o yi mi kpɔ ngɛ nɔ́ ko he ɔ, mo hla be nɛ sa konɛ o tsɔɔ o bi ɔ níhi a nya konɛ e le nɔ́ he je nɛ o pee jã. Ke e nu nɔ́ he je nɛ o pee jã a sisi ɔ, eko ɔ, e maa suɔ kaa e maa bu mo tue. Barry nɛ e ngɛ bimɛ eywiɛ ɔ de ke: “Ke o tsɔɔ o bimɛ nɔ́ he je nɛ e sa kaa a pee nɔ́ ko ɔ, a náa hɛ kɛ nɔ fɔmi ngɛ o mi.” Bimɛ nɛ a ye kɛ je 13 kɛ ya si 19 ɔ maa na kaa tsa pi he blɔ nɛ o ngɛ ɔ he je nɛ o wo mɛ mlaa aloo o mwɔ o yi mi kpɔ ngɛ blɔ ko nɔ ɔ, se mohu yi mi tomi kpakpa ko he je nɛ o pee jã a nɛ. Jehanɛ se hu ɔ, mo kai kaa bimɛ kaa jã a pi jokuɛ tsɔwi. A bɔɔ mɔde kaa mɛ nitsɛmɛ a ma susu níhi a he konɛ mɛ nitsɛmɛ a mwɔ a yi mi kpɔ. (Roma Bi 12:1) Barry de ke: “E he hia nɛ bimɛ nɛ a ye kɛ je jeha 13 kɛ yaa a nɛ a kase bɔ nɛ a maa mwɔ a yi mi kpɔ ngɛ nile mi ha. E sɛ nɛ a da a he numi nɔ kɛ mwɔ a yi mi kpɔ ngɛ níhi a he, mohu ɔ, e sa nɛ a le nɔ́ he je nɛ a ngɛ jã pee ngɛ.” (La 119:34) Enɛ ɔ he ɔ, ke o mwɔ o yi mi kpɔ ngɛ nɔ́ ko he ɔ, moo ba o he si nɛ o tsɔɔ o bi nɛ e ye jeha 13 kɛ yaa a nɔ́ he je nɛ o pee jã ngɛ. Ke o pee jã a, o bi ɔ maa kase bɔ nɛ lɛ nitsɛ hu e ma plɛ kɛ mwɔ e yi mi kpɔ ngɛ níhi a he ha, nɛ e maa le kaa o buu lɛ, nɛ e ma yɔse kaa o le kaa e ngɛ wae.\n12. Akɛnɛ Yesu kɔɔ nɔ́ se he je ɔ, mɛni blɔ nɔ e gu kɛ ye bua Petro?\n12 Yesu kɔ nɔ́ se nɛ e le e kaseli ɔmɛ a hiami níhi. Kaa nɔ hyɛmi nɔ́ ɔ, benɛ Yesu de e kaseli ɔmɛ kaa nihi maa gbe lɛ ɔ, Petro de lɛ kaa e na e he mɔbɔ. Yesu le kaa Petro suɔ lɛ, se Yesu le hu kaa juɛmi nɛ Petro hɛɛ ɔ dɛ. Mɛni blɔ nɔ Yesu gu kɛ ye bua Petro kɛ kaseli kpa amɛ? Kekleekle ɔ, e dla Petro juɛmi. Lɔ ɔ se ɔ, Yesu tsɔɔ mɛ nɔ́ nɛ maa ba nihi nɛ ke níhi a mi wa ha mɛ ɔ, a pee we Yehowa suɔmi nya ní ɔ a nɔ. Yesu tsɔɔ hu kaa Yehowa maa jɔɔ nihi nɛ a fo we mɛ pɛ a nɔ́ mi ɔ. (Mateo 16:21-27) Petro kase nɔ́ ko ngɛ munyu nɛ ɔ mi.—1 Petro 2:20, 21.\n13, 14. (a) Mɛni ma nyɛ maa tsɔɔ kaa e he hia nɛ o bi ɔ nɛ ha e hemi kɛ yemi ɔ mi nɛ wa? (b) Kɛ o ma plɛ kɛ le nɔ́ tutuutu nɛ e sa kaa o pee kɛ ye bua o binyumu ɔ aloo o biyo ɔ ha kɛɛ?\n13 Moo sɔle nɛ Yehowa nɛ ye bua mo nɛ o kɔ nɔ́ se konɛ o nyɛ nɛ o le o bi ɔ hiami níhi. (La 32:8) Eko ɔ, o na kaa e bua jɔɛ hu kaa sa a, aloo e tuɔ nyɛmimɛ a he munyu yaya. Eko ɔ, o na kaa nɔ́ ko ngɛ nɛ e de we mo. Koo ma nya si amlɔ nɔuu kaa o bi ɔ ngɛ ní yayahi pee kɛ ngɛ laae. * (Hyɛ sisi ningma.) Se koo ku o hɛ ngɔ fɔ nyagba nɛ e kɛ ngɛ kpee ɔ nɔ, nɛ ko susu hu kaa kɛ yaa kɛ yaa a, jamɛ a nyagba a se maa po. Eko ɔ, e he maa hia nɛ o ye bua lɛ konɛ e hemi kɛ yemi ɔ mi nɛ wa.\nMoo ye bua o bi nɛ ye jeha 13 kɛ yaa a konɛ e ná huɛmɛ kpakpahi ngɛ asafo ɔ mi (Hyɛ kuku 14)\n14 Loko o ma nyɛ maa le nɔ́ nɛ e sa kaa o pee kɛ ye bua o bi ɔ, moo je mi mi jɔmi kɛ bumi mi kɛ bi lɛ sanehi. Ke o peeɔ jã a, e ngɛ kaa nɔ́ nɛ o ngɛ nyu sae ngɛ vu ko mi. Ke o tui o tsui si kɛ sa nyu ɔ, nyu ɔ bɔɔ ko pɛ nɛ maa piɛ ngɛ nyu sami nɔ́ ɔ mi. Jã kɛ̃ nɛ ke o tui o tsui si kɛ bi o bi ɔ sanehi, aloo o nyɛɔ e nɔ kaa e tu munyu ɔ, e maa laa mo níhi fuu a nɔ. (Kane Abɛ 20:5.) Ilaria kai kaa benɛ e ye jeha 13 kɛ yaa a, e suɔ kaa e kɛ nihi nɛ e kɛ mɛ yaa sukuu ɔ maa bɔ wawɛɛ, se e le kaa e sɛ kaa e pee jã. E fɔli ɔmɛ yɔse kaa nɔ́ ko ngɛ lɛ haoe. Ilaria de ke: “Ligbi ko gbɔkuɛ ɔ, ye fɔli ɔmɛ de mi ke a yɔse kaa nɔ́ ko ngɛ ye nya gbae, lɔ ɔ he ɔ, ma de mɛ. I hia ya, nɛ i tsɔɔ mɛ ye nyagba a, nɛ i de mɛ ke a ye bua mi. A fua mi nɛ a de mi ke a nu mi sisi, nɛ a wo mi si kaa a maa ye bua mi.” Ilaria fɔli ɔmɛ ye bua lɛ amlɔ nɔuu, nɛ a ha nɛ e ná huɛmɛ kpakpahi ngɛ asafo ɔ mi.\nMo hla su kpakpahi ngɛ o bi ɔ he konɛ o je e yi\n15. Mɛni hu lɛ Yesu pee nɛ tsɔɔ kaa e kɔɔ nɔ́ se?\n15 Nɔ́ kpa ko hu nɛ tsɔɔ kaa Yesu kɔɔ nɔ́ se ji kaa e le su kpakpahi nɛ e kaseli ɔmɛ ngɛ. Kaa nɔ hyɛmi nɔ́ ɔ, benɛ Natanael nu kaa Yesu je Nazaret ɔ, e bi ke: “Anɛ nɔ́ kpakpa ko maa je Nazaret lo?” (Yohane 1:46) Kaa o ngɛ lejɛ ɔ, anɛ o ko susuu we kaa Natanael hɛɛ we Yesu he juɛmi kpakpa aloo e be hemi kɛ yemi lo? Yesu susuu we jã. Mohu ɔ, e kɔ nɔ́ se nɛ e le kaa Natanael yeɔ anɔkuale, lɔ ɔ he ɔ, e de ke: “Israel no ngmingmiingmi ji nɛ ɔ nɛ; sé ko be e he.” (Yohane 1:47) Yesu le adesa tsui mi, nɛ e ngɔ jamɛ a he wami ɔ kɛ hla su kpakpahi ngɛ nihi a he.\n16. Mɛni o maa pee kɛ wo o bi ɔ he wami konɛ e ya e hɛ mi?\n16 E ngɛ mi kaa o be nyɛe maa le nɔ́ nɛ ngɛ nihi a tsui mi kaa bɔ nɛ Yesu pee ɔ mohu lɛɛ, se o ma nyɛ ma kɔ nɔ́ se. Yehowa ma nyɛ maa ye bua mo kɛ hla su kpakpahi ngɛ o bi ɔ he. Ke o bi ɔ pee we níhi nɛ o ngɛ blɔ hyɛe kaa e pee ɔ po ɔ, ko de kɔkɔɔkɔ kaa bi yayami aloo sanetsɛ ji lɛ. Ko ha nɛ e ba o juɛmi mi jã kɔkɔɔkɔ. Mohu ɔ, mo de lɛ kaa o na su kpakpa komɛ ngɛ e he, nɛ o ngɛ nɔ mi mami kaa e suɔ nɛ e pee nɔ́ nɛ da. Mo yɔse níhi nɛ e ngɛ pee konɛ e nyɛ nɛ e ya e hɛ mi ɔ, nɛ́ o je e yi. Moo ye bua lɛ konɛ e ya e hɛ mi ngɛ su kpakpahi nɛ e ngɛ ɔ mi. Ke e maa hi ɔ, o kɛ blɔ nya ní tsumi fuu nɛ wo e dɛ konɛ e nyɛ nɛ e pee jã. Jã nɛ Yesu kɛ e kaseli ɔmɛ hi si. Benɛ Yesu kɛ Natanael (e biɛ kpa ji Bartolomeo) kpe jeha kake kɛ fã se ɔ, e kɛ blɔ nya ní tsumi ko nɛ e he hia wo e dɛ. E ngɔ Natanael kɛ piɛɛ e bɔfo ɔmɛ a he, nɛ Natanael kɛ anɔkuale yemi tsu ní tsumi nɛ Yesu kɛ wo e dɛ ɔ. (Luka 6:13, 14; Bɔfo Ɔmɛ A Ní Tsumi 1:13, 14) Enɛ ɔ he ɔ, ko ha nɛ o bi ɔ nɛ nu he kaa e be nɔ́ kpakpa ko nyɛe maa pee gblee, mohu ɔ, mo je e yi nɛ o wo lɛ he wami. Ha nɛ e nu he kaa e ma nyɛ ma ha nɛ o kɛ Yehowa tsuo nyɛ bua maa jɔ, nɛ e ma nyɛ ma sɔmɔ Yehowa kɛ e nyɛmi tsuo.\nKE O TSƆSE O BIMƐ ƆMƐ Ɔ, O MA NÁ BUA JƆMI WAWƐƐ NITSƐ\n17, 18. Ke o yaa nɔ nɛ o tsɔseɔ o bi ɔ konɛ e sɔmɔ Yehowa a, mɛni ma nyɛ maa je mi kɛ ba?\n17 Mo hu o ma nyɛ maa nu he kaa bɔ nɛ bɔfo Paulo nu he ɔ. E susuɔ nihi nɛ a ngɛ kaa e bimɛ ɔ a he wawɛɛ nitsɛ. E tsɔɔ jamɛatsɛmɛ ɔmɛ Yehowa he ní, nɛ e suɔ mɛ saminya. Enɛ ɔ he ɔ, e dɔɔ lɛ kaa eko ɔ, a kpɛti ni komɛ be nyɛe ma sɔmɔ Yehowa daa. (1 Korinto Bi 4:15; 2 Korinto Bi 2:4) Victor tsɔse bimɛ etɛ. E de ke: “Bimɛ nɛ a ye jeha 13 kɛ yaa a, a tsɔsemi yee. Se bua jɔmi nɛ ngɛ mi ɔ kle kulaa pe haomi nɛ waa kɛ kpeɔ ɔ. Se ngɛ Yehowa yemi kɛ buami nya a, huɛ bɔmi gbagbanii ngɛ waa kɛ wa bimɛ ɔmɛ wa kpɛti.”\n18 Fɔli, nyɛ ngɛ mɔde bɔe wawɛɛ kɛ ngɛ nyɛ bimɛ ɔmɛ tsɔsee, ejakaa nyɛ suɔ mɛ saminya. Nyɛ kɔni nɛ ko gbo. Ke nyɛ bimɛ ɔmɛ ma a juɛmi nya si kaa a ma sɔmɔ Mawu, nɛ a sɔmɔɔ lɛ ngɛ anɔkuale yemi mi daa a, hyɛ bua jɔmi nitsɛnitsɛ nɛ nyɛ ma ná.—3 Yohane 4.\n^ kk. 1 Ngɛ munyu nɛ ɔ mi ɔ, wa ma susu bɔ nɛ fɔli ma plɛ kɛ tsɔse a bimɛ nɛ a ye kɛ je jeha 13 kɛ ya si 19 ɔ konɛ a sɔmɔ Yehowa a he.\n^ kk. 13 Ke fɔli kane womi nɛ ji Questions Young People Ask—Answers That Work, Kpo 1, ba fa 317, kɛ Kpo 2, ba fa 136-141 ɔ, e ma nyɛ maa ye bua mɛ.\nMoo kase Yesu nɔ hyɛmi nɔ́ ɔ: Moo kase blɔ nɔ nɛ Yesu gu kɛ tsɔse e kaseli ɔmɛ. E tsɔɔ mɛ kaa a ná suɔmi kɛ ha Yehowa konɛ a sɔmɔ lɛ. E ji a huɛ, nɛ e hla su kpakpahi ngɛ a he. Ke e de mɛ ke a pee nɔ́ ko ɔ, e tsɔɔ mɛ nɔ́ he je nɛ e sa kaa a pee jã ngɛ


(src)="1"> HƐ MI MUNYU | MƐNI HE JE NƐ E SA NƐ O YE ANƆKUALE ?\n(src)="2"> Hitoshi tsu ní kaa sika he blɔ nya tolɔ ngɛ ní tsumi ko mi ngɛ Japan .\n(src)="3"> Ligbi ko nɛ e nɔkɔtɔma a kɛ lɛ ngɛ níhi a he akɔtaa bue ɔ , nɔkɔtɔma a de lɛ ke , jinɛ e sa kaa e ko laa ní komɛ a nɔ .\n(src)="4"> Hitoshi tsɔɔ nya kaa , ke e pee jã a , e he nile maa hao lɛ .\n(src)="5"> Enɛ ɔ nɛ Hitoshi de he je ɔ , nɔkɔtɔma a wo e he gbeye kaa e maa fie lɛ , nɛ nyagbenyagbe ɔ , e ní tsumi ɔ je e dɛ .\n(src)="6"> Hitoshi ya hi we mi nyɔhiɔhi fuu , nɛ enɛ ɔ ha nɛ e kɔni mi jɔ .\n(src)="7"> Kaa nɔ hyɛmi nɔ́ ɔ , ligbi ko benɛ Hitoshi ya ngɛ ní tsumi hlae nɛ nitsumitsɛ ɔ ta e nya mi ɔ , e de nitsumitsɛ ɔ ke e be nyɛe maa laa níhi a nɔ ngɛ ní tsumi ɔ mi .\n(src)="8"> Nitsumitsɛ ɔ de lɛ ke , “ O he peeɔ mi nyakpɛ pɛ ! ”\n(src)="9"> Hitoshi weku li kɛ e huɛmɛ wo lɛ he wami kaa e ya nɔ nɛ e ye anɔkuale , se bɔɔbɔɔbɔɔ ɔ , e yi mi bɔni lɛ enyɔɔnyɔ peemi .\n(src)="10"> Kaa nɔ hyɛmi nɔ́ ɔ , e de ke , “ E peeɔ mi kaa e sɛ nɛ ma ya nɔ nɛ ma ye anɔkuale hu . ”\n(src)="11"> Hitoshi níhi a si kpami ɔ tsɔɔ kaa pi nɔ tsuaa nɔ nɛ e bua jɔ anɔkuale yemi he .\n(src)="12"> Ngɛ anɔkuale mi ɔ , ni komɛ susu kaa ke a ye anɔkuale ngɛ a ní tsumi mi ɔ , a maa gbee si .\n(src)="13"> Yo ko nɛ ngɛ South Afrika de ke , “ Nihi nɛ i kɛ mɛ tsuɔ ní ɔ yi anɔkuale , nɛ be komɛ ngɛ nɛ a nyɛɔ ye nɔ kaa ma ye lakpa . ”\n(src)="14"> Mwɔnɛ ɔ , lakpa yemi ji nɔ́ ko nɛ pɔ he wawɛɛ ngɛ je ɔ mi tsuo .\n(src)="15"> Be ko nɛ be ɔ , níhi a mi hlami ko nɛ Robert S .\n(src)="16"> Feldman nɛ e ji tsɔɔlɔ ngɛ Massachusetts Amherst Yunivɛsiti ɔ pee ɔ tsɔɔ kaa ngɛ nikɔtɔmahi lafa a kpɛti ɔ , a mi 60 yeɔ lakpa hɛngmɛfia nyɔngma fɛɛ ko ngɛ ní sɛɛmi mi .\n(src)="17"> Feldman de ke , “ E ngɛ nyakpɛ wawɛɛ .\n(src)="18"> Wa hyɛ we blɔ kaa lakpa yemi maa pɔ he kikɛ . ”\n(src)="19"> Niinɛ , nihi babauu sume nɛ a ye mɛ lakpa , se mɛ nɔuu kɛ̃ nɛ a yeɔ lakpa .\n(src)="20"> Mɛni he je nɛ mwɔnɛ ɔ , lakpa yemi , jumi , kɛ ní kpahi nɛ tsɔɔ we anɔkuale yemi pɔ he jã a ?\n(src)="21"> Kɛ anɔkuale nɛ a yi ɔ saa wɔ tsuo wa he ha kɛɛ ?\n(src)="22"> Mɛni wa ma nyɛ maa pee konɛ waa hɛɛ anɔkuale yemi mi ?\n(src)="2"> “ Ngɛ si fɔfɔɛ komɛ a mi ɔ , nɔ́ ko be nɛ o ma nyɛ maa pee kaa ja o ye lakpa nyafii ko . ”  — Samantha , e je South Africa .\n(src)="3"> Anɛ o kɛ Samantha kpa gbi lo ?\n(src)="4"> Kaa bɔ nɛ e ji ngɛ Samantha blɔ fa mi ɔ , wɔ tsuo waa kɛ si fɔfɔɛ ko kpe hyɛ nɛ e he wa ha wɔ kaa wa maa tu anɔkuale .\n(src)="5"> Ke o kɛ anɔkuale yemi he ka ko kpe ɔ , bɔ nɛ o maa pee o ní ha a lɛ maa tsɔɔ kaa o ji anɔkualetsɛ loo lakpatsɛ .\n(src)="6"> Kaa nɔ hyɛmi nɔ́ ɔ , ke wa sume nɛ wa hɛ mi nɛ pue si ɔ , eko ɔ , e maa pee wɔ kaa ke wa ye lakpa a , pi nɔ́ ko .\n(src)="7"> Se ke anɔkuale ɔ je kpo pee se ɔ , lakpa yemi ngɔɔ nyagbahi fuu kɛ baa .\n(src)="8"> Mo susu níhi nɛ nyɛɛ se ɔ he nɛ o hyɛ .\n(src)="9"> Su ko nɛ haa nɛ huɛmɛ a kpɛti peeɔ kpakpa ji he kɛ nɔ fɔmi .\n(src)="10"> Ke nihi enyɔ ngɛ he kɛ nɔ fɔmi ngɛ a sibi a mi ɔ , a yi gbeye kaa a ma de a sibi nɔ́ fɛɛ nɔ́ .\n(src)="11"> Se pi ligbi kake nɛ a kɛ náa he kɛ nɔ fɔmi ngɛ nɔ ko mi .\n(src)="12"> Loko nihi enyɔ ma nyɛ ma he a sibi ye ɔ , ja a sɛɛ ní be tsuaa be nɛ́ a pee we a sibi kpɛle .\n(src)="13"> Lakpa kake pɛ nɛ nɔ kake maa ye ɔ ma nyɛ ma puɛ huɛ bɔmi nɛ ngɛ a kpɛti ɔ .\n(src)="14"> Ke e ba jã a , e he maa wa kaa a ma tsa a huɛ bɔmi ɔ nɔ .\n(src)="15"> Anɛ nɔ ko nɛ jinɛ o he lɛ ye kaa huɛ kpakpa sisi mo hyɛ lo ?\n(src)="16"> Nɛ kɛ o nu he ha kɛɛ ?\n(src)="17"> Eko ɔ , e dɔ mo wawɛɛ kaa nɔ ɔ pee mo jã .\n(src)="18"> Ngɛ anɔkuale mi ɔ , pi mo pɛ nɛ a pee mo jã .\n(src)="19"> Atsinyɛ jemi ko be he kaa ke nɔ ko yi anɔkuale ɔ , e ma nyɛ ma puɛ huɛ bɔmi kpakpa nɛ ngɛ e kɛ ni kpahi a kpɛti ɔ .\n(src)="20"> Níhi a mi hlami ko nɛ ní lelɔ Robert Innes , nɛ e tsɔɔ ní ngɛ California Yunivɛsiti ɔ pee ɔ tsɔɔ kaa “ lakpa yemi sãa nɔ nitsɛnitsɛ . ”\n(src)="21"> Lɔ ɔ he ɔ , a ma nyɛ maa ngɔ lakpa yemi kɛ to hiɔ nɛ sãa nɔ he .\n(src)="22"> Ke o kɛ nɔ ko nɛ yi anɔkuale pɔɔ bɔmi ɔ , e ma nyɛ maa ngɔ e su ɔ kɛ “ sã mo ” , nɛ mo hu o be anɔkuale yee .\n(src)="23"> Mɛni o ma nyɛ maa pee konɛ o ko pee nɔ ko nɛ yi anɔkuale ?\n(src)="24"> Baiblo ɔ ma nyɛ maa ye bua mo .\n(src)="28"> E ma nyɛ maa tsɔɔ munyu ko hu nɛ a plɛ hɛ mi kɛ bu si , aloo anɔkuale munyu ko nɛ a wo he za konɛ a kɛ sisi nɔ ko .\n(src)="2"> “ Wa le kaa wa he nile bui wɔ fɔ ; ejakaa be tsuaa be ɔ , wa suɔ kaa nɔ́ tsuaa nɔ́ nɛ wa maa pee ɔ , bu nɛ hi he . ”  — Hebri Bi 13 : 18 .\n(src)="3"> Ngɛ Baiblo ɔ mi ɔ , Hela munyu nɛ a tsɔɔ sisi ke “ bu nɛ hi he ” ɔ hu ma nyɛ maa tsɔɔ nɔ́ ko nɛ “ a yeɔ mi anɔkuale , ” nɛ e ma nyɛ maa tsɔɔ nɔ́ ko nɛ ngɛ fɛu nɛ se ko be he hulɔ .\n(src)="4"> Kristofohi buɔ Mawu munyu nɛ ɔ nɛ bɔfo Paulo ngma a kaa nɔ́ ko nɛ e he hia wawɛɛ .\n(src)="5"> E ngma ke : “ Wa suɔ kaa nɔ́ tsuaa nɔ́ nɛ wa maa pee ɔ , bu nɛ hi he . ”\n(src)="6"> Mɛni lɔ ɔ tsɔɔ ?\n(src)="7"> Nihi fuu hyɛɛ ahuhuɛ mi daa mɔtu loko a jeɔ kpo .\n(src)="8"> Mɛni he je ?\n(src)="9"> Ejakaa a suɔ nɛ a he nɛ pee fɛu .\n(src)="10"> Se nɔ́ ko ngɛ nɛ e he hia pe wa he nɛ maa pee fɛu .\n(src)="11"> Ngɛ anɔkuale mi ɔ , nɔ ko su ma nyɛ ma ha nɛ e he maa pee fɛu wawɛɛ , nɛ jã kɛ̃ nɛ e su ma nyɛ maa gbe e he fɛu he guɛ .\n(src)="12"> Mawu Munyu ɔ tsɔɔ heii kaa adesahi peeɔ yayami be tsuaa be .\n(src)="13"> Fiɛlɔ 7 : 20 de ke : “ Nɔ ko nɔ ko be nɛ peeɔ kpakpa daa nɛ ɔ , nɛ lɛɛ e pee we yayami gblegbleegble . ”\n(src)="14"> Enɛ ɔ he ɔ , loko wa ma nyɛ maa ye anɔkuale ɔ , ja wa hwu kɛ si yayami su nɛ a kɛ fɔ wɔ ɔ .\n(src)="15"> Bɔfo Paulo tu bɔ nɛ e he wa ha lɛ kaa e maa pee nɔ́ nɛ da a he munyu .\n(src)="16"> E de ke : “ Ngɛ ye tsui mi ɔ , i suɔ Mawu mlaa a saminya .\n(src)="17"> Se i na kaa mlaa muno ko ngɛ ní tsue ngɛ ye nɔmlɔ tso ɔ mi .\n(src)="18"> Mlaa nɛ ɔ kɛ nɔ́ nɛ ngɛ ye juɛmi mi ɔ yi kulaa .\n(src)="19"> Nɔ́ nɛ ye juɛmi deɔ mi ke e da nɛ ma pee ɔ , i ya peeɔ nɔ́ kpa kulaa mohu .\n(src)="20"> Yayami su nɛ ngɛ ye mi nɛ ɔ peeɔ mi nyɔguɛ . ”  — Roma Bi 7 : 22 , 23 .\n(src)="21"> Kaa nɔ hyɛmi nɔ́ ɔ , e ma nyɛ maa pee wɔ kaa wa ya pee yayami ko , nɛ e he ma nyɛ maa wa kaa wa maa tu nya fo , se lɔ ɔ tsɔɔ we kaa wa be nyɛe maa pee nɔ́ ko ngɛ he .\n(src)="22"> Ke wa bɔ mɔde nɛ wa kua susumi yayami ko ɔ , wa ma nyɛ maa ye anɔkuale ngɛ nimli yayamihi a kpɛti .\n(src)="23"> Loko o ma nyɛ maa ye anɔkuale ɔ , ja o fia o pɛɛ si kaa o kɛ je mi bami he mlaahi nɛ a nɔ kuɔ ma tsu ní ngɛ o si himi be tsuaa be .\n(src)="24"> Se aywilɛho sane ji kaa , nihi babauu náa be kɛ susuɔ a he dlami he pe a je mi bami he .\n(src)="25"> Enɛ ɔ he ɔ , ke a gu sisimi blɔ nɔ kɛ ná níhi nɛ a kɛ ma dla a he po ɔ , e hɛwi mɛ .\n(src)="26"> Womi nɛ ji , The ( Honest ) Truth About Dishonesty ɔ de ke : “ Behi fuu ɔ , wa yeɔ lakpa konɛ nihi nɛ a bu wɔ kaa wa yeɔ anɔkuale . ”\n(src)="27"> Anɛ nɔ́ ko ngɛ nɛ ma nyɛ maa ye bua wɔ konɛ waa na níhi nɛ e sa kaa waa ye mi anɔkuale lo ?\n(src)="28"> Ee , nɔ́ ko ngɛ nɛ ma nyɛ maa ye bua wɔ .\n(src)="29"> Ngɛ je ɔ mi tsuo ɔ , nihi babauu na kaa Baiblo ɔ yeɔ bua mɛ wawɛɛ .\n(src)="30"> Womi ko be nɛ tsɔɔ je mi bami kpakpa he ní pe Baiblo ɔ .\n(src)="31"> ( La 19 : 7 ) E kɛ blɔ tsɔɔmi nɛ da haa ngɛ weku si himi , ní tsumi , je mi bami kɛ Mawu jami he .\n(src)="32"> Baiblo ɔ ye bua nihi nɛ a hi si blema a , nɛ je mahi , wɛtsohi , kɛ nimli tsuo nɛ a ngɛ mwɔnɛ ɔ hu ma nyɛ ma ná sisi tomi mlaahi nɛ ngɛ mi ɔ he se .\n(src)="33"> Ke wa kase Baiblo ɔ saminya nɛ waa kɛ níhi nɛ wa kase ɔ tsu ní ɔ , e maa ye bua wɔ nɛ wa maa ye anɔkuale , nɛ wa maa pee nɔ́ nɛ da .\n(src)="34"> Se pi Baiblo ɔ mi anɔkuale ɔ nɛ wa maa kase ɔ pɛ nɛ ma ha nɛ waa pee anɔkualetsɛmɛ .\n(src)="35"> Akɛnɛ wa ngɛ je yaya mi he je ɔ , e he wɛ kaa nihi ma puɛ wa je mi bami .\n(src)="36"> Enɛ ɔ he ɔ , e sa nɛ waa sɔle daa konɛ Mawu nɛ ye bua wɔ .\n(src)="37"> Ke wa pee jã a , wa ma ná kã , nɛ wa maa pee nɔ́ nɛ da be tsuaa be .\n(src)="38"> Hitoshi nɛ wa wo e ta ngɛ sisije ɔ ná biɛ kpakpa ngɛ ní tsumi mi .\n(src)="39"> Amlɔ nɛ ɔ , e kɛ nɔ ko nɛ e bua jɔ anɔkuale yemi he lɛ ngɛ ní tsue .\n(src)="40"> Hitoshi de ke , “ Ye bua jɔ kaa i na ní tsumi nɛ be hae nɛ ye he nile maa bu mi fɔ . ”\n(src)="41"> Jã nɛ e ba ngɛ ni komɛ hu a blɔ fa mi .


“Nihi Nɛ Ngɛ Ya Foe ɔ, Nyɛɛ Kɛ Mɛ Nɛ Fo”—Roma Bi 12:15 | Kase\n“Nyɛɛ wo nyɛ sibi he wami, nɛ nyɛɛ ye bua nyɛ sibi.”—1 TES. 5:11.\nLAHI: 90, 111\nMɛni blɔ nɔ Yehowa guɔ kɛ woɔ wa bua?\nMɛni ngmamihi ma nyɛ maa wo nihi nɛ a suɔli gbo ɔ a bua?\nMɛni asafo ɔ ma nyɛ maa pee kɛ wo nihi nɛ a ngɛ aywilɛho yee ɔ a bua?\n1, 2. Mɛni he je nɛ e sa nɛ wa susu blɔ nɛ wa maa gu nɔ kɛ wo nihi nɛ a suɔli gbo ɔ a bua a he ɔ? (Moo hyɛ foni nɛ ngɛ ní kasemi ɔ sisije ɔ.)\nNYƐMIYO ko nɛ a tsɛɛ lɛ ke Susi de ke, “Ngɛ wa binyumu ɔ gbenɔ se maa pee jeha kake po ɔ, wa ya nɔ nɛ wa ye aywilɛho wawɛɛ.” Nyɛminyumu ko hu tsɔɔ kaa benɛ e yo gbo tlukaa a, e “he womi mi ye lɛ wawɛɛ.” Aywilɛho sane ji kaa nihi fuu kɛ si fɔfɔɛ nɛ ngɛ aywilɛho nɛ ɔ kpeɔ. Nyɛmimɛ fuu hyɛ we blɔ kaa a suɔli ma gbo loko Harmagedon maa ba. Ke mo nitsɛ o suɔlɔ ko gbo, aloo o le nɔ ko nɛ e suɔlɔ ko gbo ɔ, eko ɔ, o ma bi o he ke, ‘Mɛni wa ma nyɛ maa pee kɛ wo nihi nɛ a ngɛ aywilɛho yee ɔ a bua?’\n2 Eko ɔ, o nuɔ nɛ a deɔ ke, ke nɔ ko ngɛ aywilɛho yee nɛ be pue mi ɔ, aywilɛho ɔ se poɔ. Se anɛ munyu nɛ ɔ tsɔɔ kaa ke be pue mi ɔ, lɔ ɔ kɛkɛ ma ha aywilɛho ɔ se maa po lo? Yalɔyo ko de ke, “Nɔ́ nɛ i ba yɔse ji kaa, nɔ́ nɛ nɔ ɔ kɛ e be ma tsu ɔ lɛ maa wo e bua.” Niinɛ, kaa bɔ nɛ e ma bi nɛ a tsɔɔ pa bɔɔbɔɔbɔɔ loko e ma gbo ɔ, jã kɛ̃ nɛ e ma he be kɛ bua womi loko aywilɛho ɔ maa ba si. Mɛni ji nɔ́ titli nɛ ma nyɛ maa ye bua nihi nɛ a suɔli gbo ɔ konɛ a nyɛ nɛ a da aywilɛho ɔ nya?\nYEHOWA—“MAWU NƐ WOƆ WA BUA NGƐ NƆ́ FƐƐ NƆ́ MI”\n3, 4. Mɛni he je nɛ wa ma nyɛ ma ná nɔ mi mami kaa Yehowa le kaa nihi nɛ a suɔli gbo ɔ hia bua womi ɔ?\n3 Atsinyɛ jemi ko be he kaa Yehowa, wa hiɔwe Tsɛ nɛ ngɛ mi mi sami ɔ ji nɔ nɛ woɔ wa bua nitsɛnitsɛ. (Kane 2 Korinto Bi 1:3, 4.) Yehowa ji nɔ nɛ nuɔ nɔ́ he haa nɔ pe nɔ fɛɛ nɔ, nɛ e wo e we bi si ke: “Imi ji nɔ nɛ woɔ mo he wami.”—Yes. 51:12; La 119:50, 52, 76.\n4 Wa Tsɛ nɛ naa nɔ mɔbɔ wawɛɛ ɔ nitsɛ hu suɔli gbo hyɛ. E suɔli nɛ ɔmɛ ekomɛ ji Abraham, Isak, Yakob, Mose, kɛ Matsɛ David. (4 Mose 12:6-8; Mat. 22:31, 32; Níts. 13:22) Mawu Munyu ɔ haa nɛ wa náa nɔ mi mami kaa Yehowa ngɛ be nɛ e kɛ ma tle e suɔli nɛ ɔmɛ si kɛ ba wami mi ekohu ɔ blɔ hyɛe wawɛɛ. (Hiob 14:14, 15) Ke e tle mɛ si ɔ, a bua maa jɔ, nɛ a ma ná nɔmlɔ tso mi he wami nitsɛ. Jehanɛ hu ɔ, mo susu Mawu Bi nɛ e suɔ lɛ wawɛɛ ɔ gbenɔ ɔ he nɛ o hyɛ. Mawu ‘bua jɔɔ Yesu he daa nɛ’ ɔ, se Yesu gbo gbenɔ yeyee. (Abɛ 8:22, 30) Wa be nyɛe maa kale bɔ nɛ e gbenɔ ɔ dɔ Yehowa ha a.—Yoh. 5:20; 10:17.\n5, 6. Mɛni blɔ nɔ Yehowa guɔ kɛ woɔ wa bua?\n5 Wa ma nyɛ ma ná nɔ mi mami wawɛɛ kaa Yehowa maa ye bua wɔ. Enɛ ɔ he ɔ, ke wa ngɛ aywilɛho yee ɔ, e sɛ nɛ waa to tsle kaa wa maa je wa tsui mi kɛ de Yehowa bɔ nɛ e peeɔ wɔ ha. Lemi nɛ wa le kaa Yehowa nuɔ wɔ sisi, nɛ e haa wɔ bua womi nɛ wa hia a haa nɛ wa bua jɔɔ wawɛɛ! Se mɛni blɔ nɔ Yehowa guɔ kɛ peeɔ jã?\n6 Blɔ kake nɛ Mawu guɔ nɔ kɛ peeɔ jã ji kaa e kɛ ‘Mumi Klɔuklɔu ɔ woɔ wɔ he wami.’ (Níts. 9:31) Mawu he wami nɛ e kɛ tsuɔ ní ɔ woɔ nɔ bua wawɛɛ. Yesu wo si kaa e Tsɛ nɛ ngɛ hiɔwe ɔ “maa ngɔ Mumi Klɔuklɔu ɔ kɛ ha nihi nɛ biɔ lɛ ɔ.” (Luka 11:13) Susi nɛ wa wo e ta kɛ sɛ hlami ɔ de ke: “Behi fuu ɔ, nɔ́ nɛ wa peeɔ kɛkɛ ji kaa wa kplaa si nɛ wa sɔleɔ kɛ biɔ Yehowa kaa e wo wa bua. Be fɛɛ be nɛ wa maa pee jã a, Mawu he jɔmi ɔ buɔ wa tsui kɛ wa juɛmi ɔ he.”—Kane Filipi Bi 4:6, 7.\nYESU—OSƆFO NƆKƆTƆMA NƐ E NUƆ NƆ́ HE HAA NƆ\n7, 8. Mɛni he je nɛ wa ma nyɛ ma ná nɔ mi mami kaa Yesu maa wo wa bua?\n7 Benɛ Yesu nɛ ji Mawu Bi nɛ ngɛ mi mi sami ɔ ngɛ zugba a nɔ ɔ, e kɛ e munyu tutui kɛ e ní peepee tsɔɔ bɔ nɛ Yehowa nuɔ nɔ́ he haa nɔ ha. (Yoh. 5:19) Yehowa tsɔ Yesu kɛ ba zugba a nɔ konɛ e ba wo “kɔmɔ yeli a bua.” (Yes. 61:1, 2; Luka 4:17-21) Enɛ ɔ he ɔ, a ba le Yesu kaa nɔ ko nɛ ngɛ mi mi sami wawɛɛ. E naa nihi nɛ a ngɛ nɔ́ nae ɔ mɔbɔ, nɛ e suɔ kaa e maa ye bua mɛ.—Heb. 2:17.\n8 Benɛ Yesu ji niheyo wayoo ɔ, atsinyɛ jemi ko be he kaa e weku li komɛ kɛ e huɛmɛ komɛ gbo, nɛ e ye aywilɛho. Eko ɔ, Yosef nɛ ji Yesu papaa gbo benɛ Yesu ji niheyo wayoo ɔ. * Mo susu he nɛ o hyɛ. Eko ɔ, jamɛ a be ɔ, Yesu yi jeha 20 lolo, aloo e ye maa pee jeha 20 kɛ se bɔɔ, se kɛ̃ ɔ, e ma bi nɛ e da aywilɛho nɛ lɛ nitsɛ e ngɛ yee ɔ nya, nɛ́ e wo e yayo, kɛ e nyɛmimɛ nyumuhi kɛ yi ɔmɛ hu a bua.\n9. Benɛ Lazaro gbo ɔ, mɛni Yesu pee nɛ tsɔɔ kaa e nuɔ nɔ́ he haa nɔ?\n9 Benɛ Yesu ngɛ e sɔmɔmi ní tsumi ɔ tsue ɔ, e tsɔɔ kaa e nuɔ nɔ́ sisi, nɛ e nuɔ nɔ́ he haa nɔ. Kaa nɔ hyɛmi nɔ́ ɔ, mo susu benɛ e huɛ Lazaro gbo ɔ he nɛ o hyɛ. E ngɛ mi kaa Yesu le kaa e ma tle Lazaro si mohu lɛɛ, se aywilɛho nɛ Maria kɛ Marta ngɛ yee ɔ pee lɛ mɔbɔ wawɛɛ. E nu he ha mɛ wawɛɛ, nɛ e mi mi sã lɛ, nɛ e fo ya.—Yoh. 11:33-36.\n10. Mwɔnɛ ɔ hu ɔ, mɛni he je wa ma nyɛ ma ná nɔ mi mami kaa Yesu ma je mi mi sami kpo ɔ?\n10 Ngɛ mɛni blɔ nɔ Yesu mɔbɔ nami ɔ kɛ e bua womi munyu ɔmɛ ma nyɛ maa ye bua wɔ mwɔnɛ ɔ? Ngmami ɔ ha nɛ wa ná nɔ mi mami kaa “Yesu Kristo ɔ, bɔ nɛ e ngɛ hiɛ ɔ, jã nɔuu e ngɛ mwɔnɛ ɔ; nɛ e ngɛ jã nɔuu kɛ yaa neneene.” (Heb. 13:8) Akɛnɛ lɛ ji “Wami matsɛ,” nɛ e le bɔ nɛ aywilɛho yemi ngɛ ha he je ɔ, “nihi tsuo nɛ ngɛ ka mi ɔ, e ma nyɛ maa wo mɛ he wami.” (Níts. 3:15; Heb. 2:10, 18) Enɛ ɔ he ɔ, wa ma nyɛ ma ná nɔ mi mami kaa ke nihi ngɛ aywilɛho yee ɔ, loloolo ɔ, Kristo nuɔ he haa mɛ, e nuɔ mɛ sisi, nɛ e woɔ a bua “ngɛ be nɛ sa mi.”—Kane Hebri Bi 4:15, 16.\n“BUA WOMI NƐ JEƆ NGMAMI Ɔ MI”\n11. Mɛni ngmamihi lɛ woɔ o bua wawɛɛ?\n11 Bɔ nɛ Yesu ye aywilɛho wawɛɛ ha benɛ Lazaro gbo ɔ ji bua womi munyuhi nɛ ngɛ Mawu Munyu ɔ mi ɔ a kpɛti kake pɛ. Atsinyɛ jemi ko be he kaa “níhi tsuo nɛ a ngma ngɔ to ɔ, a ngma kɛ ha wɔ ní tsɔɔmi, konɛ kɛ gu wa si fimi kɛ jehanɛ se hu, kɛ gu bua womi nɛ jeɔ Ngmami ɔ mi ɔ nɔ ɔ, wa ná hɛ kɛ nɔ fɔmi.” (Rom. 15:4, NW) Ke o ngɛ aywilɛho yee ɔ, ngmamihi nɛ nyɛɛ se nɛ ɔ ma nyɛ maa wo o bua:\n‘Nihi nɛ a kɔni mi jɔ̃, kɛ nihi nɛ a be hɛ nɔ kami ɔ, Yehowa hii a kasa nya, konɛ e wo mɛ he wami.’—La 34:18, 19.\n“Ke yi mi susumi tsɔ ha nɛ i pee basaa kikɛ nɛ ɔ, mo [Yehowa] lɛ o haa mi bua jɔmi, nɛ ye nɔ gbagba tee ekohu.”—La 94:19.\n“Wa Nyɔmtsɛ Yesu Kristo nitsɛ, kɛ wa Tsɛ Mawu, nɔ nɛ suɔ wɔ kikɛ nɛ ɔ, nɛ e gu e dloomi ɔ nɔ, nɛ e wo wɔ he wami, nɛ e ha wɔ hɛ kɛ nɔ fɔmi nɛ nya wa a, e wo nyɛ bua, nɛ e ha nyɛ he wami.”—2 Tes. 2:16, 17. *\nASAFO Ɔ WOƆ WA BUA WAWƐƐ\n12. Mɛni wa ma nyɛ maa pee kɛ wo nihi a bua?\n12 He ko hu nɛ wa ma nyɛ ma ná bua womi ngɛ ji Kristofohi asafo ɔ mi. (Kane 1 Tesalonika Bi 5:11.) Kɛ wa ma plɛ kɛ wo nihi nɛ a “pee vii” ɔ he wami, nɛ waa wo a bua ha kɛɛ? (Abɛ 17:22) O hɛ nɛ ko je nɔ kaa “dii peemi be ngɛ, nɛ munyu tumi be ngɛ.” (Fiɛlɔ 3:7) Yalɔyo ko nɛ a tsɛɛ lɛ ke Dalene ɔ de ke: “E sa nɛ nihi nɛ a suɔli gbo ɔ nɛ a je a susumi kpo, nɛ a tsɔɔ bɔ nɛ e peeɔ mɛ ha. Enɛ ɔ he ɔ, nɔ́ nɛ he hia wawɛɛ nɛ o ma nyɛ maa pee ha nɔ ko nɛ e suɔlɔ gbo ji kaa o maa bu lɛ tue saminya, nɛ o be e nya nɔ poe.” Junia nɛ e nyɛminyumu gbe e he ɔ de ke: “E ngɛ mi kaa o be bɔ nɛ e peeɔ mɛ ha a sisi nue saminya mohu lɛɛ, se nɔ́ nɛ he hia ji kaa o suɔ kaa o maa nu mɛ sisi.”\n13. Mɛni nɛ e sa kaa wa kai ngɛ aywilɛho yemi he?\n13 E sa nɛ wa kai hu kaa e slo bɔ nɛ wa ti nɔ tsuaa nɔ yeɔ aywilɛho ha. Be komɛ ɔ, ni komɛ yeɔ aywilɛho wawɛɛ ngɛ a tsui mi, se a nyɛ we nɛ a deɔ nihi bɔ nɛ e peeɔ mɛ ha a. Mawu Munyu ɔ de ke: “Mo nitsɛ nɛ o le o hɛdɔ be, kɛ be nɛ o naa bua jɔmi; nɔ kpa ko li.” (Abɛ 14:10) Ke nɔ ko tsɔɔ bɔ nɛ e peeɔ lɛ ha po ɔ, pi be tsuaa be nɛ wa ma nyɛ maa nu nɔ́ nɛ e ngɛ lɛ pee ɔ sisi.\n14. Mɛni wa ma nyɛ ma de kɛ wo nihi nɛ a ngɛ aywilɛho yee ɔ a bua?\n14 Ke jã a, lɛɛ e he maa wa kaa wa maa le nɔ́ nɛ wa ma de nɔ ko nɛ e ngɛ aywilɛho yee ɔ. Se kɛ̃ ɔ, Baiblo ɔ tsɔɔ kaa “ní lelɔ nya mi munyu tsaa nɔ.” (Abɛ 12:18) Nihi fuu na bua womi munyuhi ngɛ womiyo nɛ ji When Someone You Love Dies ɔ mi, nɛ a kɛ wo nihi a bua. * Se behi fuu ɔ, nɔ́ nɛ yeɔ bua wawɛɛ nɛ wa ma nyɛ maa pee ji kaa ‘nihi nɛ ngɛ ya foe ɔ, waa kɛ mɛ ma fo.’ (Rom. 12:15) Gaby nɛ e huno gbo ɔ hu tsɔɔ kaa behi fuu ɔ, nɔ́ nɛ e peeɔ kɛ woɔ e bua pɛ ji kaa e foɔ ya. E de ke: “Enɛ ɔ he je nɛ ke ye huɛmɛ piɛɛ ye he kɛ fo ya a, e woɔ ye bua a nɛ. Ke e ba lɛ jã a, i naa lɛ kaa nɔ ko piɛɛ ye he.”\n15. Ke wa li nɔ́ nɛ wa ma de kɛ wo nɔ ko bua a, mɛni wa ma nyɛ maa pee? (Moo hyɛ daka nɛ ji “ Munyuhi Nɛ Woɔ Nɔ Bua.”)\n15 Ke o li nɔ́ nɛ o ma de kɛ wo nɔ ko bua a, e maa hi kaa o ma ha lɛ kaadi nɛ bua womi munyuhi ngɛ nɔ, o ma nyɛ maa mane lɛ sɛ gbi kɛ gu Intanɛti ɔ aloo fon nɔ, aloo o ma nyɛ maa ngma lɛ sɛ womi. O ma nyɛ maa tsɛ ngmami ko se kɛ wo nɔ ɔ bua, aloo o kɛ lɛ maa sɛɛ su kpakpa komɛ nɛ nɔ nɛ gbo ɔ ngɛ ɔ he ní, aloo nyɛ ma nyɛ ma kai nyɛ he be ko nɛ e piɛɛ nyɛ he kɛ pee nɔ́ ko nɛ nyɛ bua jɔ wawɛɛ ɔ. Junia de ke: “Ke nɔ ko ngma mi bua womi munyu kpiti ko, aloo nyɛmi ko fɔ mi nine nɛ i ya slaa lɛ ɔ, ye bua jɔɔ wawɛɛ. Jamɛ a ní ɔmɛ nɛ nyɛmimɛ peeɔ ɔ haa nɛ i naa kaa a suɔ mi, nɛ a susuɔ ye he.”\n16. Mɛni ji blɔ kpa ko nɛ nuɔ tso nɛ wa ma nyɛ maa gu nɔ kɛ wo nihi a bua?\n16 Koo bu sɔlemi nɛ o kɛ nɔ ko nɛ e suɔlɔ gbo ɔ ma bla kɛ sɔle, kɛ kaimi nɛ o ma kai lɛ ngɛ o sɔlemi mi ɔ kaa nɔ́ ko nyafii. E ngɛ mi kaa akɛnɛ mohu o ngɛ aywilɛho yee he je ɔ, eko ɔ, e he maa wa ha mo kaa o ma de nɔ́ tutuutu nɛ ngɛ o juɛmi mi mohu lɛɛ, se ke o ngɛ ya foe, nɛ o je o tsui mi kɛ sɔle be mi nɛ o gbi ngɛ kpokpoe po ɔ, lɔ ɔ ma nyɛ maa wo nɔ ɔ bua wawɛɛ. Dalene de ke, “Be komɛ ɔ, ke nyɛmimɛ yihi ba wo ye bua a, i biɔ mɛ ke ji a ma nyɛ nɛ a kɛ mi nɛ pee kake kɛ sɔle lo. Behi fuu ɔ, ke a je sɔlemi ɔ sisi ɔ, munyu ɔ bɛ kpakpa ko, se kɛ yaa kɛ yaa a, kɛkɛ a gbi ɔ mi tsɔ, nɛ a sɔleɔ kɛ jeɔ a tsui mi. A hemi kɛ yemi nɛ mi wa, suɔmi nɛ a jeɔ kpo kɛ tsɔɔ mi, kɛ bɔ nɛ a susuɔ ye he ha a woɔ ye hemi kɛ yemi ɔ mi he wami wawɛɛ.”\nYAA NƆ NƐ O WO NIHI A BUA\n17-19. Mɛni he je nɛ e sa kaa waa wo nihi a bua be fɛɛ be ɔ?\n17 Ni komɛ yeɔ aywilɛho be kɛkɛɛ pe ni komɛ. Behi fuu ɔ, ke nɔ ko suɔlɔ gbo nɛ a pee ya a ta a, kɛkɛ weku li kɛ huɛmɛ tsuo je nɔ ɔ he, se pi jamɛ a be ɔ mi pɛ nɛ e sa nɛ o slaa lɛ. E sa nɛ o ya nɔ nɛ o slaa lɛ nyɔhiɔhi nɛ nyɛɛ se ɔ hulɔ. ‘Huɛmɛ suɔ a he be tsuaa be, haomi be mi tete po a si we a sibi.’ (Abɛ 17:17) Ke e ma he be loko nɔ ko ma kpa aywilɛho yemi po ɔ, wa nyɛmimɛ Kristofohi pee klaalo kaa a maa wo nɔ ɔ bua kɛ yaa si e ma kpa aywilɛho ɔ yemi.—Kane 1 Tesalonika Bi 3:7.\n18 O hɛ nɛ ko je nɔ kaa ke nihi nɛ a suɔli gbo ɔ kai a nyami be ko, la ko, nɔ́ ko nɛ a peeɔ kɛ blaa, kɛ be pɔtɛɛ ko ngɛ jeha a mi, aloo a na foni ko, a nu nɔ́ pɔtɛɛ ko he via, kɛ nɔ́ ko pɛmi ɔ, e haa nɛ a yeɔ aywilɛho wawɛɛ. Ke nɔ ko huno aloo e yo gbo ɔ, lɛ nɔ kake nɛ e peeɔ ní komɛ. Lɛ nɔ kake nɛ e maa ya kpehi kɛ Kaimi ɔ, nɛ enɛ ɔ ngɛ aywilɛho wawɛɛ. Nyɛminyumu ko nɛ e yo gbo ɔ de ke, “I le kaa ke be nɛ waa kɛ kaiɔ ligbi nɛ wa sɛ gba si himi mi ɔ su ɔ, i be lɛ nae gbɔjɔɔ, nɛ niinɛ, i nɛ́ lɛ gbɔjɔɔ. Se nyɛmimɛ nyumuhi kɛ yi komɛ to he nya buami ko he blɔ nya, nɛ a fɔ ye huɛmɛ nɛ nyu bi ngɛ i kɛ mɛ wa kpɛti ɔ nine, bɔ nɛ pee nɛ ma ko ye aywilɛho tsɔ.”\n19 Se mo kai kaa nihi nɛ a suɔli gbo ɔ hia he wami womi be fɛɛ be, pi be pɔtɛɛ komɛ a mi pɛ. Junia de ke: “Behi fuu ɔ, ke wa hɛ wɔ kɛ su a he, nɛ wa ye bua mɛ ɔ, e hi wawɛɛ pe nɛ wa maa mlɛ kɛ ya si be nɛ wa ngɛ he nya buami pɔtɛɛ ko pee. Nihi nɛ a ngɛ aywilɛho ɔ yee ɔ kaiɔ be nɛ ɔ wawɛɛ, nɛ e woɔ a bua.” Ngɛ anɔkuale mi ɔ, wa be nyɛe ma ha nɛ aywilɛho ɔ se nɛ po mohu lɛɛ, se wa ma nyɛ maa wo a bua kɛ ya si he ko ke wa bɔ mɔde nɛ wa pee ní pɔtɛɛ komɛ kɛ ye bua mɛ ɔ. (1 Yoh. 3:18) Gaby de ke: “Ye bua jɔ wawɛɛ kaa Yehowa ha wɔ asafo mi nikɔtɔmahi, nɛ a ye bua mi nɛ i gblee si fɔfɔɛ nɛ mi wa nɛ ɔ mi. A ha nɛ i nu he kaa nɔ́ nɛ Yehowa ngɔ e nine kɛ fɔ ye kuɛ mi.”\n20. Mɛni he je nɛ Yehowa si womi ɔmɛ woɔ wa bua a?\n20 Hyɛ bɔ nɛ wa bua jɔ ha kaa wa ba le kaa e be kɛe nɛ Yehowa, Mawu nɛ woɔ nɔ bua ngɛ nɔ́ tsuaa nɔ́ mi ɔ, ma ha nɛ aywilɛho yemi se maa po! Jamɛ a be ɔ, wa ma ná bua womi nɛ ngɛ kɛ yaa neneene, ejakaa ‘gbogboehi tsuo maa nu Kristo gbi, nɛ a maa je kpo kɛ je a yɔkɔ ɔmɛ a mi.’ (Yoh. 5:28, 29) Mawu wo si, nɛ e de ke, “Nyɔmtsɛ Mawu maa ye gbenɔ nɔ kunimi; e ma tsu nɔ tsuaa nɔ hɛ mi vo nyu.” (Yes. 25:8) Kɛkɛ ɔ, benɛ e sa kaa waa kɛ ‘nihi nɛ ngɛ ya foe ɔ nɛ fo’ ɔ, waa kɛ nihi tsuo nɛ a ngɛ zugba a nɔ nɛ ‘a ngɛ nyae ɔ ma nya mohu.’—Rom. 12:15.\n^ kk. 8 Baiblo ɔ wo Yosef biɛ ta benɛ Yesu ye jeha 12 ɔ. Lɔ ɔ se ɔ, Baiblo ɔ wui e biɛ ta hu. Benɛ Yesu pee e kekle nyakpɛ ní, nɛ e ha nɛ nyu plɛ dã a, a wui Yosef biɛ ta jamɛ a be ɔ mi, nɛ lɔ ɔ se hu a wui e ta. Jehanɛ hu ɔ, benɛ Yesu ngɛ sɛumi tso ɔ nɔ ɔ, e de bɔfo Yohane kaa e hyɛ e nyɛ Maria nɔ ha lɛ. Kaa Yosef ngɛ wami mi jamɛ a be ɔ, eko ɔ, jinɛ Yesu ko pee we jã.—Yoh. 19:26, 27.\n^ kk. 11 Ngmami kpa komɛ hu nɛ nihi fuu na kaa e ma nyɛ maa wo a bua ji nɛ ɔmɛ nɛ: La 20:1, 2; 31:7; 38:8, 9, 15; 55:22; 121:1, 2; Yesaya 57:15; 66:13; Filipi Bi 4:13; kɛ 1 Petro 5:7.\n^ kk. 14 Moo hyɛ munyu nɛ ji “Comfort the Bereaved, as Jesus Did” nɛ je kpo ngɛ November 1, 2010 Blɛfo gbi Hwɔɔmi Mɔ ɔ mi ɔ hulɔ.\nMunyuhi Nɛ Woɔ Nɔ Bua\nBua womi munyu komɛ nɛ nihi ngma kɛ ya ha a huɛmɛ ji nɛ ɔ nɛ:\n“Wa li nɔ́ nɛ wa ma de po, se wa ngɛ hlae nɛ o le kaa wa suɔ mo. Wa li bɔ nɛ e ngɛ mo pee ha tutuutu, se Yehowa le, nɛ e maa ya nɔ maa wo mo he wami. Wa ngɛ hɛ kɛ nɔ fɔmi kaa wa sɔlemi ɔmɛ maa wo o bua bɔɔ.”\n“Yehowa nɛ wo mo he wami ngɛ be nɛ ɔ mi.”\n“Mo kai kaa Mawu kaiɔ o suɔlɔ ɔ kɛ e he nɔ́ tsuaa nɔ́, nɛ e ma tle lɛ si kɛ ba wami mi ekohu. Ha nɛ enɛ ɔ nɛ wo o bua.”\n“Mo ná nɛ o le kaa gbenɔ, nɛ e ji nyagbe he nyɛlɔ ɔ be o suɔlɔ ɔ nɔ kunimi yee hu. Se amlɔ nɛ ɔ, anɔkuale nɛ e ye ɔ pee we yaka, nɛ e maa te si kaa nɔ ko nɛ ngɛ gbugbuugbu kɛ ba Paradeiso ɔ mi.”\n“E ngɛ mi kaa munyuhi be nyɛe maa tsɔɔ bɔ nɛ o suɔlɔ ɔ gbenɔ ɔ hao mo ha a mohu lɛɛ, se wa ngɛ blɔ hyɛe kaa be maa su nɛ wa hiɔwe Tsɛ ɔ ma tle o suɔlɔ ɔ si kɛ ba wami mi ekohu, nɛ jamɛ a be ɔ mi hu ɔ, munyuhi be nyɛe maa kale bua jɔmi nɛ o ma ná a.”


Yemi Kɛ Buami Ní Tsumi ɔ Woɔ Yehowa Hɛ Mi Nyami | Mawu Matsɛ Yemi\nYemi Kɛ Buami Ní Tsumi ɔ Woɔ Yehowa Hɛ Mi Nyami\nSuɔmi nɛ Kristofohi jeɔ kpo ngɛ oslaa behi a mi\n1, 2. (a) Mɛni si himi nɛ mi wa nɛ Kristofohi nɛ a hi si ngɛ Yudea a kɛ kpe? (b) Mɛni suɔmi a je kpo kɛ tsɔɔ Kristofohi nɛ a hi Yudea a?\nHWƆ nɛ nya wa ba Yudea maa pee jeha 46 ngɛ kaseli ɔmɛ a be ɔ mi. Akɛnɛ niye ní bɔɔ pɛ nɛ ngɛ ma a mi he je ɔ, e he jua wa, nɛ Yesu se nyɛɛli nɛ a ji Yuda bi nɛ a ngɛ lejɛ ɔ be sika nɛ a kɛ ma he. Hwɔ miɔ nɛ e maa gbe mɛ. Se e be kɛe nɛ a maa na bɔ nɛ Yehowa maa ye bua mɛ ha ngɛ blɔ nɛ Kristo kaselɔ ko nɛ́ eko jã gblee ɔ nɔ. Mɛni maa ba?\n2 Haomi nɛ Kristofohi nɛ a ji Yuda bi nɛ a ngɛ Yerusalem kɛ Yudea kɛ ngɛ kpee ɔ hao a nyɛmimɛ Kristofohi nɛ a ji Yuda bi nɛ a ngɛ Antiokia ngɛ Siria, kɛ Ma Je Li nɛ a ba pee Kristofohi ɔ wawɛɛ. Lɔ ɔ he ɔ, a tsu sika konɛ a kɛ ya ye bua mɛ. A hla nyɛmimɛ nyumuhi enyɔ nɛ ji, Barnaba kɛ Saulo konɛ a kɛ ní ɔmɛ ya ha asafo mi nikɔtɔmahi nɛ a ngɛ Yerusalem ɔ. (Kane Bɔfo Ɔmɛ A Ní Tsumi 11:27-30; 12:25.) Hyɛ bɔ nɛ suɔmi nɛ nyɛmimɛ nɛ a ngɛ Antiokia je kpo ɔ ma ha nɛ a nyɛmimɛ nɛ a ngɛ Yudea nɛ a he fi mɛ nɛ ɔ ma ná bua jɔmi ha!\n3. (a) Mɛni blɔ nɔ Mawu we bi nɛ a ngɛ mwɔnɛ ɔ nyɛɛ nɔ hyɛmi nɔ́ nɛ Kristofohi nɛ a hi Antiokia a pee ɔ se ngɛ? Mo ha enɛ ɔ he nɔ hyɛmi nɔ́. (Hyɛ daka nɛ ji, “ Wa Kekleekle Yemi Kɛ Buami Ní Tsumi Ngua Ngɛ Wa Be Nɛ ɔ Mi” ɔ hulɔ.) (b) Mɛni sane bimihi nɛ wa ma susu a he ngɛ yi nɛ ɔ mi?\n3 Nɔ́ nɛ ɔ nɛ ya nɔ ngɛ kaseli ɔmɛ a be ɔ mi ɔ ji kekleekle be nɛ Kristofohi nɛ a ngɛ ma ko nɔ ngɔ helo nya níhi kɛ ya ye bua Kristofohi nɛ a ngɛ ma kpa nɔ nɛ a ngma ngɛ Baiblo ɔ mi. Mwɔnɛ ɔ, wa nyɛɛ nɔ hyɛmi nɔ́ nɛ wa nyɛmimɛ nɛ a hi si ngɛ Antiokia pee ɔ se. Ke wa nu kaa oslaa loo haomi ba wa nyɛmimɛ Kristofohi nɛ a ngɛ he ko ɔ a nɔ ɔ, wa yeɔ bua mɛ. * Bɔ nɛ pee nɛ waa le kaa yemi kɛ buami nɛ waa kɛ haa nihi ɔ hu ji wa sɔmɔmi ní tsumi ɔ fã he je ɔ, nyɛ ha nɛ wa susu sane bimihi etɛ komɛ nɛ kɔɔ yemi kɛ buami ní tsumi ɔ he nɛ waa hyɛ: Mɛni he je nɛ wa buu yemi kɛ buami nɛ waa kɛ haa nihi ɔ kaa wa sɔmɔmi ní tsumi ɔ fã a? Mɛni he je nɛ wa yeɔ bua nihi ɔ? Ke wa ye bua nihi ɔ, mɛni se wa náa?\nNɔ́ He Je Nɛ Yemi Kɛ Buami Ní Tsumi ɔ Piɛɛ Mawu Sɔmɔmi He\n4. Mɛni Paulo de Korinto bi ɔmɛ ngɛ Kristofohi a sɔmɔmi ní tsumi ɔ he?\n4 Paulo tsɔɔ mi ngɛ womi enyɔne nɛ e ngma kɛ ya ha Korinto bi ɔmɛ ɔ mi kaa Kristofohi a sɔmɔmi ní tsumi ɔ ngɛ fãhi enyɔ. E ngɛ mi kaa Paulo ngma womi ɔ kɛ ya ha nihi nɛ a pɔ mɛ nu ɔ mohu lɛɛ, se mwɔnɛ ɔ, e munyu ɔ kɔɔ Kristo “to kpa” amɛ a he hulɔ. (Yoh. 10:16) Wa sɔmɔmi ɔ fã kake ji ‘ní tsumi nɛ dlaa nihi kɛ Mawu a kpɛti,’ nɛ ji wa fiɛɛmi kɛ ní tsɔɔmi ní tsumi ɔ. (2 Kor. 5:18-20; 1 Tim. 2:3-6) Fã kake ɔ hu kɔɔ níhi nɛ wa peeɔ kɛ yeɔ bua wa nyɛmimɛ Kristofohi ɔ he kaa bɔ nɛ Paulo tu he munyu ɔ. (2 Kor. 8:4) A tsɔɔ munyunguhi nɛ ji, “ní tsumi” kɛ ‘yemi kɛ buami’ nɛ ngɛ munyu nɛ ɔ mi ɔ sisi kɛ je Hela munyu di·a·ko·niʹa mi, nɛ e sisi ji sɔmɔmi. Mɛni he je nɛ enɛ ɔ sa kadimi ɔ?\n5. Mɛni he je nɛ e sa saminya kaa Paulo tsɛ yemi kɛ buami ní tsumi ɔ ke sɔmɔmi ɔ?\n5 Akɛnɛ Paulo ngɔ Hela munyungu kake ɔ nɔuu kɛ tsu ní kɛ ha ní peemi enyɔ nɛ ɔmɛ tsuo he je ɔ, e ngɔ yemi kɛ buami ní tsumihi kɛ piɛɛ sɔmɔmi ní tsumi kpahi nɛ wa tsuɔ ngɛ Kristofohi asafo ɔ mi ɔ he. E sɛ hlami nɛ e de ke: ‘Sɔmɔmi ní tsumi slɔɔtohi ngɛ, se Nyɔmtsɛ kake ɔ nɔuu a kɛ sɔmɔɔ; ní tsumi slɔɔtohi ngɛ, se mumi kake ɔ nɔuu lɛ tsuɔ.’ (1 Kor. 12:4-6, 11) Ngɛ anɔkuale mi ɔ, Paulo ngɔ asafo ɔ mi sɔmɔmi ní tsumi slɔɔto ɔmɛ kɛ to ‘Mawu sɔmɔmi’ he. * (Rom. 12:1, 6-8) E be nyakpɛ kaa e “ngɔ nike ní kɛ ya ha ni klɔuklɔu ɔmɛ!”—Rom. 15:25, 26.\n6. (a) Kaa bɔ nɛ Paulo tsɔɔ mi ɔ, mɛni he je nɛ yemi kɛ buami ní tsumi ɔ ji wa jami ɔ fã a? (b) Moo tsɔɔ bɔ nɛ wa tsuɔ yemi kɛ buami ní tsumi ɔ ha mwɔnɛ ɔ ngɛ je kɛ wɛ. (Hyɛ daka nɛ ji, “ Ke Oslaa Ba!”)\n6 Paulo ye bua Korinto bi ɔmɛ nɛ a na nɔ́ he je nɛ yemi kɛ buami ní tsumi ɔ piɛɛ sɔmɔmi nɛ a kɛ haa Yehowa a he ɔ. Mo kadi bɔ nɛ e tsɔɔ mi ha a: akɛnɛ Kristofohi ‘peeɔ tue bumi kɛ haa sane kpakpa nɛ kɔɔ Kristo he ɔ’ he je ɔ, a yeɔ bua a nyɛmimɛ nɛ oslaa ná mɛ ɔ. (2 Kor. 9:13) Lɔ ɔ he ɔ, akɛnɛ Kristofohi suɔ nɛ a kɛ Kristo tsɔɔmihi nɛ tsu ní he je ɔ, e woɔ mɛ kã konɛ a ye bua a nyɛmimɛ. Paulo de hu kaa, kpakpa nɛ a pee kɛ ha a nyɛmimɛ he je ɔ, ‘Mawu hu je suɔmi agbo nɛ hí kalemi kpo ha mɛ.’ (2 Kor. 9:14; 1 Pet. 4:10) December 1, 1975 Blɛfo gbi Hwɔɔmi Mɔ ɔ de ngɛ wa nyɛmimɛ nɛ wa maa ye bua mɛ ngɛ fimi behi a mi ɔ he ke: “E sɛ nɛ wa yi mi nɛ pee wɔ enyɔɔnyɔ kaa Yehowa Mawu kɛ e Bi Yesu Kristo maa kplɛɛ sɔmɔmi ní tsumi nɛ ɔ nɔ loo a be nɔ kplɛɛe.” Ngɛ anɔkuale mi ɔ, yemi kɛ buami ní tsumi ɔ ji wa Mawu jami ɔ fã nɛ he hia.—Rom. 12:1, 7; 2 Kor. 8:7; Heb. 13:16.\nWa Tsuɔ Yemi Kɛ Buami Ní Tsumi ɔ Ngɛ Yi Mi Tomi Kpakpahi A He Je\n7, 8. Mɛni ji kekle yi mi tomi he je nɛ wa tsuɔ yemi kɛ buami ní tsumi ɔ? Moo tsɔɔ nya.\n7 Mɛni he je nɛ wa yeɔ bua nihi ɔ? Paulo ha sane bimi nɛ ɔ heto ngɛ womi enyɔne nɛ e ngma kɛ ya ha Korinto bi ɔmɛ ɔ mi. (Kane 2 Korinto Bi 9:11-15.) Ngɛ kuku nɛ ɔmɛ a mi ɔ, Paulo tsɔɔ níhi etɛ nɛ wa náa ngɛ ‘ní tsumi nɛ wa ngɛ tsue,’ nɛ ji yemi kɛ buami ní tsumi ɔ mi. Nyɛ ha nɛ wa susu he kakaaka.\n8 Kekleekle ɔ, yemi kɛ buami ní tsumi ɔ woɔ Yehowa hɛ mi nyami. Mo kadi si abɔ nɛ Paulo gbla nyɛmimɛ a juɛmi kɛ ya Yehowa Mawu nɔ ngɛ kukuhi enuɔ ɔmɛ a mi ha. Bɔfo Paulo kai Korinto bi ɔmɛ kaa a yemi kɛ buami ɔ ha nɛ nyɛmimɛ ɔmɛ “na Mawu si” nɛ “nihi babauu hu ngɛ Mawu si nae.” (Kuku 11, 12) E tsɔɔ bɔ nɛ yemi kɛ buami ní tsumihi haa nɛ Kristofohi ‘jeɔ Mawu yi,’ ejakaa “Mawu hu je suɔmi agbo nɛ hí kalemi kpo” ha mɛ. (Kuku 13, 14) Paulo mwɔ yemi kɛ buami ní tsumi he sane nɛ e kɛ nyɛmimɛ ɔmɛ susu he ɔ nya ke: “Waa na Mawu si.”—Kuku 15; 1 Pet. 4:11.\n9. Mɛni blɔ nɔ nɛ yemi kɛ buami ní tsumi ɔ ma nyɛ ma tsake nihi a susumi ngɛ? Mo ha enɛ ɔ he nɔ hyɛmi nɔ́.\n9 Mawu sɔmɔli nɛ a ngɛ mwɔnɛ ɔ buu yemi kɛ buami ní tsumi ɔ kaa he blɔ nɛ a ná nɛ a kɛ maa wo Yehowa hɛ mi nyami konɛ a kɛ e tsɔɔmihi nɛ tsu ní kaa bɔ nɛ Paulo pee ɔ. (1 Kor. 10:31; Tito 2:10) Ngɛ anɔkuale mi ɔ, behi fuu ɔ, yemi kɛ buami nɛ waa kɛ haa ngɛ fimi behi a mi ɔ haa nɛ nihi nɛ a hɛɛ juɛmi nɛ dɛ ngɛ Yehowa kɛ e we Odasefohi a he ɔ tsakeɔ a juɛmi. Kaa nɔ hyɛmi nɔ́ ɔ: Yo ko nɛ ngɛ ma ko nɛ ahumi puɛ ní wawɛɛ ngɛ mi ɔ ngma kɛ mɛtɛ e sinya he ke: “Yehowa Odasefohi—Nyɛ Ko Ba Hiɛ ɔ.” Se ligbi ko ɔ, e na nɛ ni komɛ ngɛ we ko dlae ngɛ gbɛjegbɛ nɛ ngɛ e we ɔ hɛ mi ɔ se. Be bɔɔ se ɔ, e na kaa ní tsuli ɔmɛ kɛ bua jɔmi ngɛ ní ɔ tsue, nɛ e ya bi mɛ nihi nɛ a ji. Benɛ e ná le kaa a ji Yehowa Odasefohi ɔ, e pee lɛ nyakpɛ, nɛ e de ke, “Jinɛ i sume nyɛ sane.” Mɛni je mi kɛ ba? E ya je ní nɛ e ngma kɛ mɛtɛ e sinya a he ɔ.\n10, 11. (a) Mɛni nɔ hyɛmi nɔ́ enyɔne lɛ tsɔɔ kaa wa ngɛ yi mi tomi he je nɛ wa tsuɔ yemi kɛ buami ní tsumi ɔ he ní tsue? (b) Mɛni womi yeɔ bua yemi kɛ buami ní tsuli? (Hyɛ daka nɛ ji, “ Womi Kpa Nɛ Ma Wa Yemi Kɛ Buami Ní Tsuli” ɔ hulɔ.)\n10 Enyɔne, wa haa wa nyɛmimɛ “a hiami níhi.” (2 Kor. 9:12a) Wa suɔ nɛ waa ye bua wa nyɛmimɛ nyumuhi kɛ yihi ngɛ a haomi behi a mi. Mɛni he je? Ejakaa Kristofohi asafo ɔ mi bi tsuo peeɔ ‘nɔmlɔ tso kake,’ nɛ “ke nɔmlɔ tso ɔ he nɔ́ kake ngɛ nɔ́ nae ɔ, he ní kpa amɛ tsuo kɛ lɛ naa nɔ́.” (1 Kor. 12:20, 26) Enɛ ɔ he ɔ, ke wa nyɛmimɛ nyumuhi kɛ yihi nu kaa oslaa ba nyɛmimɛ Kristofohi a nɔ ngɛ he ko ɔ, suɔmi kɛ mi mi sami haa nɛ a peeɔ tsakemi ngɛ a blɔ nya tomihi a mi oya nɔuu, nɛ a ya yeɔ bua mɛ. (Yak. 2:15, 16) Kaa nɔ hyɛmi nɔ́ ɔ, be nɛ zugba mimiɛ ngɛ wo mi ngɛ Japan ngɛ jeha 2011 ɔ mi ɔ, asafo ɔ ní tsumi kɔni nɛ ngɛ United States ɔ ngma womi ya ha Kpokpa Nɔ Tsu Mami He Ajla Toli nɛ a ngɛ United States ɔ, nɛ a bi ke ji a maa na “nyɛmimɛ nɛ sa” konɛ a ya ye bua kɛ ma Matsɛ Yemi Asahi ngɛ Japan. Kɛ nyɛmimɛ pee a ní ngɛ he ha kɛɛ? Ngɛ otsi bɔɔ mi ɔ, nyɛmimɛ maa pee 600 ngɔ a he kɛ ha kaa a ma ya ye bua, nɛ a kplɛɛ kaa a maa wo mɛ nitsɛmɛ a kɔɔhiɔ lɛ he hiɔ kɛ ya Japan! Asafo ɔ ní tsumi kɔni nɛ ngɛ United States ɔ de ke, “Bɔ nɛ nyɛmimɛ ngɔ a he kɛ ha a pee wɔ nyakpɛ.” Benɛ nyɛminyumu ko nɛ ngɛ Japan ɔ bi ní tsuli ɔmɛ a kpɛti nɔ kake nɔ́ he je nɛ e je ma se konɛ e ba ye bua a, e de lɛ ke: “Wa nyɛmimɛ nɛ a ngɛ Japan ɔ ji wa ‘nɔmlɔ tso’ ɔ fã. Wa nuɔ a nɔ nami kɛ a haomi ɔ he.” Akɛnɛ yemi kɛ buami ní tsuli ngɛ suɔmi nɛ haa nɛ nɔ ngɔɔ e he kɛ sãa afɔle he je ɔ, be komɛ ɔ, a kɛ a wami woɔ oslaa mi konɛ a ye bua a nyɛmimɛ. *—1 Yoh. 3:16.\nWA KEKLEEKLE YEMI KƐ BUAMI NÍ TSUMI NGUA NGƐ WA BE NƐ Ɔ MI\nNGƐ September 1945 benɛ Je Mi Ta enyɔne ɔ ba nyagbe ngɛ Europa a se nyɔhiɔ bɔɔ ɔ, Nyɛminyumu Knorr fia adafi kaa a maa je yemi kɛ buami ní tsumi ngua ko sisi. A maa ngɔ níhi kɛ “mane nyɛmimɛ nɛ e fi mɛ ngɛ mahi nɛ ngɛ Europa kpɛti je ɔ.”\nBenɛ a fia adafi nɛ ɔ se otsi bɔɔ ko ɔ, Odasefohi nɛ a ngɛ Canada, United States, kɛ ma kpahi a nɔ ɔ bɔni tadehi kɛ niye ní nya buami. Kɛ je January 1946 se ɔ, a ngɔ níhi kɛ mane nyɛmimɛ Kristofohi nɛ a ngɛ Austria, Belgium, Bulgaria, China, Czechoslovakia, Denmark, England, Finland, France, Germany, Greece, Hungary, Italy, Netherlands, Norway, Philippines, Poland, kɛ Romania.\nPi si kake pɛ nɛ a to yemi kɛ buami nɛ ɔ he blɔ nya. A ngɔ yemi kɛ buami níhi kɛ mane nyɛmimɛ hluu jeha enyɔ kɛ fã. Ngɛ jamɛ a be ɔ mi ɔ, nyɛmimɛ maa pee 85,000 ngɔ niye ní nɛ e jiɔ pe kilo 300,000, kɛ tadehi nɛ e jiɔ pe kilo 700,000, kɛ tokotahi nɛ hiɛ pe 124,000 kɛ ya ha nyɛmimɛ nyumuhi kɛ yihi nɛ ta hwumi puɛ a níhi ɔ. Yemi kɛ buami ní tsumi ngua nɛ ɔ ba nyagbe ngɛ August 1948 ɔ mi. Jeha 1949 Blɛfo gbi Hwɔɔmi Mɔ ɔ de ke, “Enɛ ɔ tsɔɔ kaa wa ngɛ suɔmi kɛ ha wa sibi niinɛ. Wɔ tsuo wa le kaa nyɛmimɛ ɔmɛ pee enɛ ɔ kɛ wo Nyɔmtsɛ ɔ hɛ mi nyami, ejakaa a le kaa yemi kɛ buami nɛ ɔ maa ye bua a ti ni komɛ konɛ a ya a hɛ mi ngɛ anɔkuale jami mi; lɔ ɔ he ɔ, a bu yemi kɛ buami nɛ a kɛ ya ha a nyɛmimɛ ɔ kaa he blɔ ngua nɛ a ná nɛ a kɛ ma sɔmɔ a nyɛmimɛ.” Yemi kɛ buami ní tsumi nɛ ɔ ngɔ yi jemi kɛ ba ha Yehowa, e ye bua nyɛmimɛ Kristofohi nɛ oslaa ba a nɔ ɔ, nɛ e ha nɛ kake peemi nɛ ngɛ wa kpɛti ngɛ je kɛ wɛ ɔ mi wa.\n11 Nihi nɛ a pi Odasefohi hu a bua jɔ yemi kɛ buami nɛ waa kɛ haa nihi ngɛ fimi behi a mi ɔ he. Kaa nɔ hyɛmi nɔ́ ɔ, benɛ oslaa ko ba ngɛ Arkansas kpokpa a nɔ ngɛ U.S.A. ngɛ jeha 2013 ɔ mi ɔ, adafi fiami womi ko tu bɔ nɛ Odasefohi nɛ a kɛ a he ha a kɛ oya yemi ye bua a he munyu ke: “Yehowa Odasefohi to blɔ nya saminya kɛ ha a yemi kɛ buami ní tsuli ɔmɛ, lɔ ɔ he ɔ, a nyɛ ɔ yeɔ bua oya nɔuu.” Kaa bɔ nɛ bɔfo Paulo tsɔɔ ɔ, e ji anɔkuale kaa wa haa wa nyɛmimɛ nɛ e fi mɛ ɔ a “hiami níhi.”\n12-14. (a) Mɛni he nɛ yi mi tomi etɛne he je nɛ wa tsuɔ yemi kɛ buami ní tsumi ɔ he hia a? (b) Mɛni ji níhi nɛ ni komɛ de nɛ maa nɔ mi kaa Mawu jami mi ní tsumihi nɛ wa maa ya nɔ nɛ wa ma tsuɔ he hia?\n12 Etɛne, wa yeɔ bua nihi nɛ oslaa ná mɛ ɔ konɛ a ya nɔ nɛ a ja Mawu. Mɛni he je nɛ enɛ ɔ he hia a? Paulo de ke nihi nɛ a maa ye bua mɛ ɔ maa ‘na Mawu si.’ (2 Kor. 9:12b) Mɛni nɛ nihi nɛ oslaa ná mɛ ɔ ma nyɛ maa pee kɛ na Yehowa si pe Mawu jami mi ní tsumihi nɛ a ma bɔni tsumi ekohu? (Filip. 1:10) Hwɔɔmi Mɔ ɔ de ngɛ jeha 1945 ɔ mi ke: ‘Paulo kplɛɛ blɔ nya nɛ a to kaa a ngɔ níhi kɛ ya ye bua nyɛmimɛ Kristofohi nɛ e fi mɛ ɔ nɔ, konɛ a ná he wami, nɛ a kɛ a he nɛ wo Yehowa he odase yemi ní tsumi ɔ mi kɛ kã.’ Jamɛ a yi mi tomi ɔ nɔuu wa ngɛ mwɔnɛ ɔ. Ke wa nyɛmimɛ ɔmɛ bɔni fiɛɛmi ekohu ɔ, pi nihi nɛ ngɛ a kpɔ ɔ mi ɔ pɛ nɛ a woɔ mɛ he wami, se a woɔ mɛ nitsɛmɛ a he he wami.—Kane 2 Korinto Bi 1:3, 4.\n13 Benɛ oslaa ná nyɛmimɛ komɛ ɔ, asafo ɔ ye bua mɛ, nɛ a bɔni fiɛɛmi ekohu, nɛ lɔ ɔ wo mɛ he wami. Mo susu níhi nɛ a de ɔ ekomɛ a he nɛ o hyɛ. Nyɛminyumu ko de ke, “I kɛ ye weku ɔ, wa bua jɔ kaa wa ya fiɛɛmi. Benɛ wa ngɛ nihi a bua woe ɔ, lɔ ɔ ha we nɛ waa pee yeyeeye.” Nyɛmiyo ko de ke: “Ye juɛmi nɛ i kɛ ma sɔmɔmi ní tsumi ɔ nɔ ɔ je ye juɛmi ngɛ níhi nɛ oslaa a puɛ ɔ nɔ. E ha nɛ i nu he kaa i ngɛ slɔkee.” Nyɛmiyo ko hu de ke: “E ngɛ mi kaa wa be nyɛe maa pee si fɔfɔɛ ɔ he nɔ́ ko mohu lɛɛ, se fiɛɛmi ní tsumi ɔ ha nɛ i kɛ ye weku ɔ waa kɛ wa hɛ fɔ jɔɔmihi nɛ maa ba hwɔɔ se ɔ nɔ. Ke waa kɛ nihi sɛɛ je ehe ɔ he hɛ kɛ nɔ fɔmi nɛ wa ngɛ ɔ he ní ɔ, e haa nɛ nɔ mi mami nɛ wa ngɛ kaa níhi tsuo maa pee ehe ɔ mi waa.”\n14 Mawu jami mi ní tsumi kpa nɛ maa ye bua nyɛmimɛ nɛ oslaa ná mɛ konɛ a kpale da a nane nɔ ekohu ji asafo mi kpehi nɛ a maa ya. Mo susu nɔ́ nɛ ba nyɛmiyo Kiyoko nɛ e piɛɛ bɔɔ nɛ e maa ye jeha 60 nɔ ɔ he nɛ o hyɛ. Benɛ zugba mimiɛ ngɛ wo mi nɛ e weto ní tsuo hɛ mi kpata, nɛ e piɛ e he tade kɛ tokota pɛ ɔ, e susu kaa e si himi ma nyagbe. Kɛkɛ nɛ asafo mi nɔkɔtɔma ko de lɛ ke a maa pee asafo mi kpe ngɛ lɛ nyɛminyumu ɔ lɔle mi. Kiyoko de ke: “I kɛ asafo mi nɔkɔtɔma a kɛ e yo, kɛ nyɛmiyo ko hi si ngɛ lɔle ɔ mi nɛ wa pee kpe ɔ. Kpe ɔ ngɛ kpiti mohu lɛɛ, se nyakpɛ nɔ́ ji kaa oslaa nɛ ba a hɛwi mi hu. Ye tue mi jɔmi. Jamɛ a kpe ɔ ha nɛ i na bɔ nɛ Kristofohi a he nya buami woɔ nɔ he wami ha.” Nyɛmiyo ko hu tu kpehi nɛ e ya benɛ oslaa ko ba a he munyu ke: “Kpe ɔmɛ ye bua mi nɛ i da haomi ɔ nya!”—Rom. 1:11, 12; 12:12.\nSe Namihi Fuu Ngɛ Yemi Kɛ Buami Ní Tsumi ɔ He\n15, 16. (a) Ke Kristofohi nɛ a ngɛ Korinto kɛ he kpahi fĩ yemi kɛ buami blɔ nya tomi ɔ se ɔ, mɛni se a ma ná? (b) Mɛni blɔ nɔ wa náa yemi kɛ buami ní tsumi ɔ he se ngɛ mwɔnɛ ɔ?\n15 Benɛ Paulo ngɛ yemi kɛ buami ní tsumi ɔ he munyu tue ɔ, e tsɔɔ Korinto bi ɔmɛ se namihi nɛ mɛ kɛ Kristofohi kpahi ma ná ngɛ ní tsumi nɛ ɔ mi. E de ngɛ Kristofohi nɛ a ji Yuda bi nɛ a ngɛ Yerusalem nɛ a ye bua mɛ ɔ a he ke: “A kɛ suɔmi nɛ nya wa ma kpa Mawu pɛɛ ha nyɛ, ejakaa Mawu hu je suɔmi agbo nɛ hí kalemi kpo ha nyɛ.” (2 Kor. 9:14) Níhi nɛ Korinto bi ɔmɛ kɛ ya ye bua Yuda bi nɛ a ji Kristofohi ɔ ma ha nɛ Yuda bi ɔmɛ maa sɔle kɛ ha mɛ kɛ Ma Je Li ɔmɛ, nɛ enɛ ɔ ma ha nɛ suɔmi nɛ a ngɛ kɛ ha a sibi ɔ mi maa wa.\n16 December 1, 1945 Blɛfo gbi Hwɔɔmi Mɔ ɔ tu se nami nɛ ngɛ Paulo munyu nɛ kɔɔ yemi kɛ buami nɛ waa kɛ haa nihi nɛ oslaa ná mɛ ɔ he. Womi ɔ tsɔɔ bɔ nɛ e kɔɔ wa he ha mwɔnɛ ɔ mi ke: “Ke Mawu we bi ye bua a sibi ɔ, mo susu bɔ nɛ e peeɔ mɛ kake ha a he nɛ o hyɛ!” Jã pɛpɛɛpɛ nɛ nihi nɛ a yeɔ bua ngɛ hehi nɛ oslaa ba ngɛ ɔ nuɔ he mwɔnɛ ɔ. Asafo mi nɔkɔtɔma ko nɛ ye bua ngɛ he nɛ nyu afua ko ba ngɛ ɔ de ke, “Nihi nɛ i ya ye bua mɛ ngɛ oslaa be mi ɔ ha nɛ i na kaa i hɛ kɛ su nyɛmimɛ a he wawɛɛ pe sa a.” Nyɛmiyo ko nɛ e bua jɔ yemi kɛ buami nɛ a kɛ ha lɛ ɔ he ɔ de ke: “Nyɛmimɛ nɛ wa ji ɔ ngɛ kaa Paradeiso ngɛ zugba a nɔ.”—Kane Abɛ 17:17.\n17. (a) Mɛni blɔ nɔ munyu nɛ ngɛ Yesaya 41:13 ɔ kɔɔ yemi kɛ buami ní tsumi ɔ he ngɛ? (b) Mɛni nɔ hyɛmi níhi nɛ tsɔɔ kaa yemi kɛ buami ní tsumi ɔ woɔ Yehowa hɛ mi nyami, nɛ e woɔ kake peemi nɛ ngɛ wa kpɛti ɔ mi he wami? (Hyɛ daka nɛ ji, “ Nihi Ngɔ A He Kɛ Ha, Nɛ A Ngɛ Nihi Nɛ Oslaa Ná Mɛ ɔ Ye Buae” ɔ hulɔ.)\n17 Benɛ wa nyɛmimɛ ya ye bua nihi nɛ oslaa ná mɛ ɔ, wa nyɛmimɛ nɛ oslaa ná mɛ ɔ na bɔ nɛ Mawu si womi nɛ ɔ ba mi ha ngɛ blɔ slɔɔto nɔ: ‘Imi ji Yehowa, o Mawu ɔ nɛ; imi lɛ i ngɛ mo he wami woe ɔ nɛ, i ngɛ mo dee ke, “Koo ye gbeye! Ma piɛɛ o he!”’ (Yes. 41:13) Nyɛmiyo ko nɛ je oslaa ko mi ɔ, de ke: “Oslaa a ha nɛ ye hɛ kɛ nɔ fɔmi ta, se Yehowa pɛtɛ ye he. Bɔ nɛ nyɛmimɛ ye bua mi ha a se be.” Asafo mi nikɔtɔmahi enyɔ da asafohi ngɛ he ko nɛ zugba mimiɛ ngɛ ɔ nane mi kɛ ngma ke: “Zugba mimiɛ mi ɔ ha wa hao wawɛɛ, se wa na kaa Yehowa ye bua wɔ kɛ gu wa nyɛmimɛ ɔmɛ a nɔ. Wa kaneɔ bɔ nɛ a yeɔ bua nihi nɛ oslaa ná mɛ ɔ he ní, se amlɔ nɛ ɔ, wa na kɛ wa hɛngmɛ.”\nE TSAKE E SI HIMI\nMƐNI he wami yemi kɛ buami ní tsumi ɔ ma nyɛ ma ná ngɛ nihewi kɛ yihewi a nɔ? Mo susu bɔ nɛ Peter Johnson nu he ha ngɛ kekleekle be nɛ e tsu yemi kɛ buami ní tsumi ɔ eko benɛ e ye jeha 18 ɔ he nɛ o hyɛ. E de ke: “Benɛ i na kaa nyɛmimɛ a bua jɔ ní nɛ a ngɛ tsue, kɛ yemi kɛ buami nɛ a kɛ ngɛ nihi hae ɔ he ɔ, e wo mi he wami wawɛɛ.” Lɔ ɔ se ɔ, Peter je blɔ gbami ní tsumi ɔ sisi. E ya tsu ní ngɛ Betel, nɛ pee se ɔ, e sɔmɔ kaa Kpokpa Nɔ Tsu Mami He Ajla Toli ɔmɛ a ti nɔ kake. Peter de hu ke, “nihi nɛ oslaa ná mɛ nɛ i ya ye bua mɛ ngɛ jeha 1974 ɔ mi ɔ tsake ye si himi.” Ke o ji niheyo loo yiheyo ɔ, anɛ o ma nyɛ maa kase Peter nɔ hyɛmi nɔ́ ɔ lo? Eko ɔ, nihi nɛ oslaa ná mɛ nɛ o ma ya ye bua mɛ ɔ ma nyɛ ma tsake o si himi ngɛ Yehowa sɔmɔmi ɔ mi!\nAnɛ O Ma Nyɛ Maa Pee Eko Lo?\n18. Mɛni ji níhi nɛ o ma nyɛ maa pee ke o ngɛ hlae nɛ o tsu yemi kɛ buami ní tsumi ɔ eko? (Hyɛ daka nɛ ji, “ E Tsake E Si Himi” ɔ hulɔ.)\n18 Anɛ o suɔ nɛ o ná bua jɔmi nɛ ngɛ yemi kɛ buami ní tsumi ɔ mi ɔ eko lo? Ke jã a, mo ha nɛ e hi o juɛmi mi kaa a hlaa nimli nɛ ɔmɛ kɛ jeɔ nihi nɛ a kɛ a he ha nɛ a maa Matsɛ Yemi Asahi ɔ a kpɛti. Lɔ ɔ mo de asafo mi nikɔtɔma amɛ kaa o suɔ nɛ o ngma Matsɛ Yemi Asa mami blɔ bimi womi ɔ nɔ ní. Asafo mi nɔkɔtɔma ko nɛ e kɛ jehahi babauu tsu yemi kɛ buami ní tsumi ɔ de ke: “Ke oslaa ko ba he ko nɛ o ngɛ hlae nɛ o ya ye bua a, moo mlɛ nɛ Oslaa Be Mi Yemi Kɛ Buami Ajla Toli ɔmɛ nɛ a ha mo blɔ lolo loko o ya.” Kɛ gu jã peemi nɔ ɔ, yemi kɛ buami nɛ waa kɛ yaa ha ni ɔmɛ ɔ maa ya nɔ ngɛ blɔ nɔ tomi nya pɛpɛɛpɛ.\n19. Mɛni yemi kɛ buami ní tsuli peeɔ kɛ tsɔɔ kaa wa ji Kristo se nyɛɛli niinɛ?\n19 Yemi kɛ buami ní tsumi ɔ ji blɔ nɛ hi saminya nɛ wa ma nyɛ maa gu nɔ kɛ bu Kristo fami kaa ‘waa suɔ wa sibi’ ɔ tue. Ke wa je suɔmi nɛ ɔ kpo ɔ, waa kɛ maa tsɔɔ kaa Kristo anɔkuale se nyɛɛli ji wɔ. (Yoh. 13:34, 35) Hyɛ bɔ nɛ e ji jɔɔmi ha wɔ mwɔnɛ ɔ ha kaa wa ngɛ nihi babauu nɛ a je a suɔmi mi kɛ ngɛ yemi kɛ buami ní tsumi nɛ ɔ tsue. Yemi kɛ buami nɛ a kɛ haa nihi nɛ a fĩ Mawu Matsɛ Yemi ɔ pɛ se ɔ ngɔɔ yi jemi kɛ ba haa Yehowa!\n^ kk. 3 Ngɛ yi nɛ ɔ mi ɔ, wa ma susu wa nyɛmimɛ Kristofohi nɛ wa ye bua mɛ ɔ he. Se nihi nɛ a pi Odasefohi hu náa wa yemi kɛ buami ní tsumi ɔ he se.—Gal. 6:10.\n^ kk. 5 Paulo kɛ di·aʹko·nos (sɔmɔlɔ) tsu ní kɛ ha ‘asafo mi sɔmɔli.’—1 Tim. 3:12.\n^ kk. 10 Hyɛ munyu nɛ ji, “Aiding Our Family of Believers in Bosnia,” nɛ ngɛ November 1, 1994 Blɛfo gbi Hwɔɔmi Mɔ ɔ ba fa 23-27 ɔ mi.\nKɛ wa pee kɛɛ nɛ wa le kaa yemi kɛ buami ní tsumi ɔ ji Yehowa sɔmɔmi nɛ ngɛ klɔuu ɔ fã?\nMɛni ji yi mi tomi etɛ he je nɛ wa yeɔ bua nihi ɔ?\nMɛni se namihi nɛ ngɛ yemi kɛ buami ní tsumi ɔ mi?\nYemi kɛ buami ní tsumi ɔ kɛ Yesu fami nɛ ngɛ Yohane 13:34 ɔ ngɛ tsakpa ngɛ mɛni blɔ nɔ?\nNIHI NGƆ A HE KƐ HA, NƐ A NGƐ NIHI NƐ OSLAA NÁ MƐ Ɔ YE BUAE\nAFRIKA KPƐTI JE KƐ AFRIKA PU SINƆ HE JE\nNgɛ jeha 1994 ɔ mi ɔ, wɛtso sisi gumi ta ha nɛ a gbe Rwanda bi nɛ a he hiɛ pe 800,000. Muɔ si puemi nɛ ɔ ha nɛ nihi babauu tu fo kɛ ya sa we ngɛ ma kpahi nɛ ngɛ Afrika kpɛti je ɔ a nɔ, nɛ a he ya hiɛ tsɔ̃ ngɛ hehi nɛ a ya sa we ngɛ ɔ. Yehowa Odasefohi nɛ a ngɛ Belgium, France, kɛ Switzerland ɔ ngɔ tadehi, tsopahi, bo tsuhi, niye ní, kɛ ní kpahi nɛ a jiɔmi maa pee tɔn 300 kɛ wo kɔɔhiɔ lɛ mi kɛ mane nyɛmimɛ nɛ haomi nɛ ɔ ba a nɔ ɔ. Nyɛmimɛ nɛ a yi fi nɛ ɔ nine su ní ɔmɛ a nɔ ngɛ otsi bɔɔ pɛ mi.\nOdasefohi nyɔngma nɛ a ji dɔkitahi kɛ nɛɛsihi nɛ a je France ɔ ya ye bua wa nyɛmimɛ nɛ ta, hwɔ kɛ hiɔ ha nɛ a ngɛ nɔ nae ngɛ Afrika ma ko hu nɔ ɔ. Ngɛ jeha enyɔ pɛ mi ɔ, a hyɛ nihi nɛ a he hiɛ pe 10,000. Ní nɛ a tsuɔ ngɔ yi jemi kɛ ba ha Yehowa kɛ e we asafo ɔ. Nɛɛsi ɔmɛ a ti nɔ kake de ke, “Ke wa ya su he nɛ wa yaa ye bua wa nyɛmimɛ ngɛ ɔ, nihi deɔ ke, ‘Yehowa Odasefohi ji nɛ ɔ nɛ. A ba konɛ a ba ye bua a nyɛmimɛ.’” Benɛ nɛɛsi ko hyɛ nyɛmiyo ko ta a, nyɛmiyo ɔ kɛ bua jɔmi de ke: “Mo tsu mi ye nyɛmiyo. Mo tsu mi Yehowa!”\nBe komɛ ɔ, yemi kɛ buami ní tsumi he maa hia ke lɔle mi oslaa ko nɛ nya wa ba. Ngɛ jeha 2012 ɔ mi ɔ, lɔle oslaa ko ba ngɛ Nigeria, nɛ Odasefohi 13 nɛ mɛ tsuo a ngɛ asafo nyafii ko mi ɔ gbo, nɛ nihi 54 hu plaa wawɛɛ. Oya nɔuu nɛ yemi kɛ buami ajla toli ɔmɛ to blɔ nya konɛ a ye bua nihi nɛ oslaa ná mɛ nɛ ɔ. Benɛ hiɔtsɛ ko nɛ ngɛ hiɔ tsami he ɔ na bɔ nɛ nyɛmimɛ ngɛ nihi nɛ a plaa a yee buae ɔ, e fia e we osɔfo ngɛ tɛlifoo nɔ, nɛ e de lɛ ke: “Wa sɔlemi ɔ mi nɔ ko bɛ nɛ e ba slaa mi. Ba hiɔ tsami he ɔ nɛ o ba hyɛ bɔ nɛ Yehowa Odasefohi ngɛ suɔmi kpo jee ha!”\nE ngɛ mi kaa nɔ́ nɔ wa nyɛmimɛ nɛ ngɛ jamɛ a asafo nyafii ɔ mi ɔ a hɛngmɛ nɔ mohu lɛɛ, se suɔmi nɛ a nyɛmimɛ Kristofohi je kpo kɛ tsɔɔ mɛ ɔ wo a bua. Jehanɛ hu, suɔmi nɛ yemi kɛ buami ní tsuli ɔmɛ je kpo ɔ ha nɛ nyɛmimɛ nɛ a ngɛ asafo nyafii nɛ ɔ mi ɔ wo a fiɛɛmi ní tsumi ɔ mi la. Loko oslaa a maa ba a, fiɛɛli 35 nɛ a ngɛ jamɛ a asafo ɔ mi. Ngɛ jeha kake mi ɔ, a yibɔ ɔ ya su 60.\nNgɛ jeha 2013 ɔ mi ɔ, nyu afua ko ba ngɛ Queensland wo ɔ nya he komɛ, nɛ e je Odasefohi 70 we. Mark kɛ Rhonda kɛ a biyo tu fo kɛ ya sa we ngɛ he ko. Nihi a he hiɛ ngɛ lejɛ ɔ. Rhonda de ke, “nihi a he hiɛ, nɛ he ko be nɛ wa maa hi si ngɛ.” Hɛlikɔputahi ngɛ yae nɛ a ngɛ bae, nɛ a pɛmi ɔ ha nɛ lejɛ ɔ pee hoo. Rhonda bi e huno ɔ ke, “Mɛni wa maa pee?” Mark sɔle kɛ bi Yehowa yemi kɛ buami. Rhonda de ke, “maa pee hɛngmɛfia 30 se ɔ, lɔle ko ba ma si ngɛ lejɛ ɔ, nɛ nyɛmimɛ etɛ je kpo ngɛ lɔle ɔ mi. Benɛ a na wɔ ɔ, a de wɔ ke: ‘Wa ma je nyɛ kɛ je hiɛ ɔ. Nyɛ ma ya hi nyɛminyumu ko we mi.’” Rhonda de hu ke: “I be nyɛe ma kale bua jɔmi nɛ wa ná ngɛ bɔ nɛ Yehowa asafo ɔ hyɛ wa nɔ ha a he.”\nYemi kɛ buami ní tsuli nɛ a he hiɛ pe 250 ya he nɛ oslaa a ba ngɛ ɔ konɛ a ya ye bua a nyɛmimɛ. Nyɛminyumu nɔkɔtɔma ko de ke: “Odasefohi komɛ ba nɛ a ba tsu ni wawɛɛ ngɛ ye we ɔ mi, nɛ a dla lejɛ ɔ. I kɛ ye yo wa hɛ be yemi kɛ buami nɛ a kɛ ha wɔ ɔ nɔ jee gblegbleegble.”\nNgɛ jeha 2008 ɔ mi ɔ, hiɔmi ko nɛ wawɛɛ ngɛ Santa Catarina ma a mi, nɛ mɔsɔ je nihi 80,000 we. Nɔ ko nɛ e ngɛ jamɛ a ma a mi ɔ de ke, “hiɔmi ɔ ngɔ mɔsɔ kɛ tsohi fuu kɛ ba ma a mi.” Nyɛmimɛ komɛ ya sa we ngɛ Kpe Peemi Asa nɔ. Márcio nɛ e hyɛɛ kpe peemi asa a nɔ ɔ de ke, “tadehi nɛ a wo nɛ e mi pee kɛ mɔsɔ ɔ pɛ nɛ ngɛ a he nɛ a kɛ ba.” Nyɛmiyo ko hu de ke: “Wa tsu hule. E ngɛ mi kaa e hao mi wawɛɛ kaa e ba lɛ jã, se ye hɛ be wa bua nɛ nyɛmimɛ wo ɔ nɔ jee kɔkɔɔkɔ. Nyɛmimɛ je suɔmi kpo kɛ tsɔɔ wɔ wawɛɛ! Nɔ́ nɛ ba a ha nɛ i na kaa nile ngɛ mi kaa ye bua maa jɔ mumi mi níhi a he.”\nKpe Peemi Asa ko nɛ ngɛ Santa Catarina ngɛ Brazil nɛ a kɛ pee yemi kɛ buami he, nɛ níhi nɛ a kɛ maa ye bua nihi ɔ hyi lejɛ ɔ ngɛ 2009 ɔ mi\nNgɛ yoku ko nɛ ngɛ ma nɛ a tsɛɛ ke Rio de Janeiro kasa nya a, mɔsɔ je yoku ɔ nɔ ba ha wehi nɛ ngɛ yoku ɔ he ɔ tsuo a nɔ. Nyɛmimɛ to Oslaa Be Mi Yemi Kɛ Buami Ajla Toli konɛ a tsu haomi nɛ pɔɔ bami nɛ ɔ he ní. A ngɔ ní tsumi kɛ wo (nyɛmimɛ nyumuhi nɛ a ngɛ he nɛ oslaa a ba ngɛ ɔ) a dɛ kaa ke a na okadi ko nɛ tsɔɔ kaa mɔsɔ nɛ puɛɔ ní ɔ ma a, a de ajla toli ɔmɛ. Ke a na nɔ́ ko nɛ a de ajla toli ɔmɛ ɔ, ajla toli ɔmɛ peeɔ oya nɛ a haa nɛ yemi kɛ buami ní tsuli hii lɔle nɛ a ngma ngɛ he ke, “Yemi Kɛ Buami Nɛ Yehowa Odasefohi Kɛ Haa Nihi” ɔ mi kɛ yaa lejɛ ɔ. Yemi kɛ buami ní tsuli ɔmɛ a ti nɔ tsuaa kɛ ní tsumi nɛ a kɛ wo e dɛ. Ní tsuli ɔmɛ woɔ tade pɔtɛɛ ko nɛ haa nɛ a yɔseɔ mɛ kaa Yehowa Odasefohi ɔ kɛ fɔɔ tadehi nɛ a wo ɔ nɔ. Ní tsuli ɔmɛ kɛ Hiɔ Tsami He Kɛ Ní Sɛɛmi Ajla Toli nɛ a blaa kɛ yeɔ bua nyɛmimɛ nɛ a plaa a. Yemi kɛ buami ní tsuli ɔmɛ ngɔɔ niye ní, nyu, tsopahi, tadehi, kɛ jalehi kɛ ba haa nihi nɛ oslaa ná mɛ ɔ. Mɔsɔ nɛ a jeɔ ngɛ wehi a mi ɔ ji ní tsumi agbo. Benɛ oslaa nɛ ɔ eko ba lingmi nɛ ɔ, yemi kɛ buami ní tsuli 60 sɔuu nɛ a nyɛ nɛ a je mɔsɔ nɛ ma hyi lɔle nguahi eywiɛ ngɛ we kake pɛ mi!\nBƆ NƐ ASAFO Ɔ DLA E HE KƐ TO OSLAA HA\nBlɔ Tsɔɔmi Ajla Toli ɔmɛ de asafo ɔ ní tsumi kɔnihi tsuo ngɛ je kɛ wɛ ɔ kaa a ngɔ blɔ tsɔɔmi kɛ ha asafo mi nikɔtɔmahi, kɛ kpɔ mi nɔ hyɛli konɛ a le bɔ nɛ a ma dla a he kɛ to oslaa nɛ maa ba, kɛ bɔ nɛ a ma tsu he ní ha. Kaa nɔ hyɛmi nɔ́ ɔ, loko oslaa ko po maa ba a, e sa kaa asafo mi nikɔtɔmahi nɛ a le nyɛmimɛ ɔmɛ a wehi a mi, kɛ a tɛlifoo nɔma.\nKE OSLAA BA!\nAsafo mi nikɔtɔma amɛ maa fia fiɛɛli tsuo ngɛ tɛlifoo nɔ\nKe nɔ́ ko ɔ, nikɔtɔma amɛ maa bɔ nikɔtɔmahi a kuu ɔ sanehi a he blɔ nya tolɔ ɔ amaniɛ\nNikɔtɔmahi a kuuhi a sanehi a he blɔ nya toli hu maa bɔ kpɔ mi nɔ hyɛli kɛ asafo mi nikɔtɔma kpahi nɛ a kɛ asafo ɔ ní tsumi kɔni ɔ sɛɛɔ ní ɔ amaniɛ\nA haa nyɛmimɛ niye ní, nyu, hwɔ he, kɛ tsopahi. Jehanɛ hu, a toɔ asafo mi kpehi blɔ nya oya nɔuu konɛ a kɛ wo nyɛmimɛ a bua\nAsafo ɔ ní tsumi kɔni ɔ ngɔɔ níhi nɛ hia nyɛmimɛ ɔmɛ ɔ he amaniɛ bɔmi kɛ ya haa Ajla Toli Nɛ A Tsuɔ Sanehi A He Ní nɛ a tsuɔ ní ngɛ Blɔ Tsɔɔmi Ajla Toli ɔmɛ a sisi ɔ\nOslaa Be Mi Yemi Kɛ Buami Ajla Toli ɔmɛ toɔ blɔ nya nɛ a kɛ níhi nɛ he hia nyɛmimɛ nɛ oslaa ná mɛ ɔ ya haa mɛ\nKe Ajla Toli Nɛ A Tsuɔ Sanehi A He Ní ɔ susu níhi nɛ he hia nyɛmimɛ ɔmɛ a he, nɛ a na kaa e he maa hia kaa a ha nɛ nyɛmimɛ nɛ a je ma kpahi a nɔ kɛ ya ye bua a, a peeɔ ja\nWOMI KPA NƐ MA WA YEMI KƐ BUAMI NÍ TSULI\nA PEE womiyo nɛ ji, Jehovah’s Witnesses and Disaster Relief ɔ ngɛ jeha 2013 ɔ mi. A pee womiyo nɛ ɔ kɛ ha amlaalo ní tsuli nɛ a hyɛɛ oslaa sanehi a nɔ ngɛ United States ɔ titli. Womiyo nɛ ɔ tsɔɔ yemi kɛ buami komɛ nɛ waa kɛ ha nihi nɛ oslaa ná mɛ kɛ je jeha 1945 ɔ mi. A pee zugba he foni nɛ tsɔɔ je ɔ mi hehi nɛ wa ya ye bua nihi nɛ oslaa ná mɛ ɔ hu ngɛ mi. Asafo mi nɔkɔtɔma ko nɛ e piɛɛ nihi nɛ a toɔ yemi kɛ buami nɛ ɔ he blɔ nya a tsɔɔ mi ke, “Nyɛmimɛ nyumuhi nɛ a ji Oslaa Be Mi Yemi Kɛ Buami Ajla Toli ɔmɛ kɛ womiyo nɛ ɔ tsuɔ ní konɛ a kɛ amlaalo ní tsuli nɛ a ngɛ he nɛ oslaa pɔɔ bami ngɛ ɔ nɛ tu wa yemi kɛ buami blɔ nya tomi ɔ he munyu loko oslaa ko nɛ ba. Ke amlaalo ní tsuli nɛ ɔmɛ le bɔ nɛ wa yemi kɛ buami ní tsumi ɔ ngɛ ha a, e he be wae kaa a maa ngmɛ wɔ blɔ nɛ waa ya hehi nɛ oslaa ba ngɛ ɔ.”


4 Mose 4 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Australia Mumuii Awiemɔ Austria Mumuii Awiemɔ Azerbaijani Azerbaijani (Cyrillic) Batak (Karo) Batak (Toba) Bislama Blɔfo Brazil Mumuii Awiemɔ Britian Mumuii Awiemɔ Bulgaria Cebuano Chichewa Chile Mumuii Awiemɔ China Mumuii Awiemɔ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Colombia Mumuii Awiemɔ Costa Rica Mumuii Awiemɔ Croatia Croatia Mumuii Awiemɔ Cuban Sign Language Czech Czech Mumuii Awiemɔ Denmark Dutch Dutch Mumuii Awiemɔ Ecuador Mumuii Awiemɔ Efik Estonia Ewe Fiji Filipi Mumuii Awiemɔ Finland French Ga Georgia Germany Germany Mumuii Awiemɔ Ghana Mumuii Awiemɔ Guarani Guatemala Mumuii Awiemɔ Gujarat Gun Haitian Creole Hebri Hela Hela Mumuii Awiemɔ Hiligaynon Hindi Hondura Mumuii Awiemɔ Hungary Hungary Mumuii Awiemɔ Igbo Iloko India Mumuii Awiemɔ Indonesia Indonesia Mumuii Awiemɔ Ireland Mumuii Awiemɔ Isoko Israel Mumuii Awiemɔ Italia Italia Mumuii Awiemɔ Jamaica Mumuii Awiemɔ Japan Japan Mumuii Awiemɔ Javanese Kannada Kazakh Kenya Mumuii Awiemɔ Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Korea Mumuii Awiemɔ Latvia Lingala Lithuania Luganda Luo Luvale Macedonia Madagascar Mumuii Awiemɔ Malagasy Malay Malayalam Malaysia Mumuii Awiemɔ Malta Marathi Maya Mexico Mumuii Awiemɔ Mozambique Mumuii Awiemɔ Myanmar Nepali New Zealand Mumuii Awiemɔ Nias Nicaragua Mumuii Awiemɔ Nigeria Mumuii Awiemɔ Norway Nzema Oromo Ossetia Otetela Panaman Mumuii Awiemɔ Pangasinan Paraguay Mumuii Awiemɔ Persia Peru Mumuii Awiemɔ Poland Poland Mumuii Awiemɔ Portugal (Portugal) Portugal Mumuii Awiemɔ Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Romania Russia Russia Mumuii Awiemɔ Salvador Mumuii Awiemɔ Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovak Mumuii Awiemɔ Slovenia Slovenia Mumuii Awiemɔ South Africa Mumuii Awiemɔ Spania Spania Mumuii Awiemɔ Sranantongo Swahili Swahili (Congo) Swati Sweden Swedish Mumuii Awiemɔ Swiss German Mumuii Awiemɔ Tagalog Taiwan Mumuii Awiemɔ Tamil Tatar Telugu Tetun Dili Thailand Thailand Mumuii Awiemɔ Ticuna Tigrinya Tok Pisin Tonga Tshiluba Tsonga Turkey Turkmen Tuvalu Twi Tzotzil Ukrain Uruguay Mumuii Awiemɔ Uzbek Uzbek (Roman) Venda Venezuela Mumuii Awiemɔ Vietnam Waray-Waray Xhosa Yoruba Zambia Mumuii Awiemɔ Zimbabwe Mumuii Awiemɔ Zulu\nKohatbii lɛ anitsumɔ (1-20)\nGershonbii lɛ anitsumɔ (21-28)\nMeraribii lɛ anitsumɔ (29-33)\nMɛi akanemɔ lɛ he saji otii (34-49)\n4 Agbɛnɛ, Yehowa kɛ Mose kɛ Aaron wie ekɛɛ: 2 “Nyɛkanea Kohat bihii+ ni yɔɔ Levi bihii lɛ ateŋ lɛ yɛ amɛwekui lɛ kɛ amɛtsɛmɛi ashĩai lɛ anaa, 3 mɛi fɛɛ ni eye kɛjɛ afii 30+ kɛyashi afii 50+ ni fata kuu ni ahã amɛ nitsumɔ yɛ kpee buu lɛ mli lɛ he lɛ.+ 4 “Nitsumɔ ni Kohat bihii lɛ baatsu yɛ kpee buu lɛ mli nɛ.+ Eji nɔ krɔŋkrɔŋ fe fɛɛ: 5 Kɛ́ nsara lɛ miifã kɛya lɛ, Aaron kɛ ebihii lɛ aba mli ni amɛbajie pateeshɛŋ*+ lɛ, ní amɛkɛha Odaseyeli adeka+ lɛ he. 6 Amɛkɛ nu mli gbee hewolo aha nɔ, ní amɛkɛ mama bluu aha nɔ, ní amɛkɛ etsei+ ni akɛwóɔ lɛ ahɔlɔ amɛgbɛhei. 7 “Agbɛnɛ hu, amɛkɛ mama bluu aha okpɔlɔ ni akɛ hiɛmaa blodo lɛ maa nɔ lɛ nɔ,+ ni amɛkɛ kãi lɛ kɛ kɔɔpoi lɛ kɛ tsɛnsii lɛ kɛ dãa afɔle kɔɔpoi wuji lɛ amamɔ nɔ;+ blodo ni yɔɔ okpɔlɔ lɛ nɔ daa+ lɛ akã he ahi nɔ. 8 Amɛkɛ mama tsuru aha nɔ, ní amɛkɛ nu mli gbee hewolo aha nɔ, ní amɛkɛ etsei+ ni akɛwóɔ lɛ ahɔlɔ amɛgbɛhei. 9 No sɛɛ lɛ, amɛkɔ mama bluu ni amɛkɛha kanetso+ lɛ kɛ ekanei+ lɛ kɛ enibɛɛnii* lɛ kɛ elajeenii+ lɛ kɛ nibii fɛɛ ni akɛ mu ni akɛtsuɔ kanei lɛ ahe nii lɛ woɔ mli lɛ ahe. 10 Amɛkɛ nu mli gbee hewolo aha kanetso lɛ kɛ ehe nibii lɛ fɛɛ ahe, ni amɛkɛma tso ni akɛbaawó lɛ nɔ. 11 Ni amɛkɛ mama bluu aha shika tsuru afɔleshaa latɛ+ lɛ he, amɛkɛ nu mli gbee hewolo aha nɔ, ní amɛkɛ etsei+ ni akɛwoɔ lɛ ahɔlɔ amɛgbɛhei. 12 No sɛɛ lɛ, amɛŋɔ sɔɔmɔ nibii+ fɛɛ ni amɛkɛtsuɔ nii yɛ he krɔŋkrɔŋ lɛ daa lɛ, ní amɛkɛwo mama bluu mli, ní amɛkɛ nu mli gbee hewolo aha he, ní amɛkɛma tso ni akɛbaawó lɛ nɔ. 13 “Amɛjie lamulu* lɛ yɛ afɔleshaa latɛ lɛ mli,+ ní amɛkɛ mama ni akɛ kooloo hetsɔi afaseo* fee aha latɛ lɛ he. 14 Amɛkɛ afɔleshaa latɛ lɛ he nibii fɛɛ ni amɛkɛtsuɔ nii kɛ́ amɛmiisɔmɔ yɛ afɔleshaa latɛ lɛ he lɛ ashwie nɔ: lajeenii lɛ kɛ fakai lɛ kɛ sofii lɛ kɛ tsɛnsii lɛ kɛ afɔleshaa latɛ lɛ he nibii lɛ fɛɛ;+ ni amɛkɛ nu mli gbee hewolo aha nɔ, ní amɛkɛ etsei+ ni akɛwóɔ lɛ ahɔlɔ amɛgbɛhei. 15 “Kɛ́ nsara lɛ baafã kɛya lɛ, Aaron kɛ ebihii lɛ aha he krɔŋkrɔŋ lɛ kɛ nibii fɛɛ ni akɛtsuɔ nii yɛ he krɔŋkrɔŋ lɛ ahe+ amɛgbe naa dã. No sɛɛ lɛ, Kohat bihii lɛ aba mli ni amɛbahole nibii lɛ,+ shi amɛkata he krɔŋkrɔŋ lɛ he, kɛjeee nakai lɛ amɛbaagboi.+ Nibii nɛɛ ji Kohat bihii lɛ anitsumɔ* yɛ kpee buu lɛ mli. 16 “Eleazar,+ osɔfo Aaron binuu lɛ, ji mɔ ni baakwɛ mu ni akɛwoɔ kanei lɛ amli kɛsuɔ lɛ+ kɛ tsofa-kɛ-ŋma+ lɛ kɛ ŋmaa* afɔle ni ashãa daa lɛ kɛ mufɔɔ mu+ lɛ nɔ. Lɛ ji mɔ ni baakwɛ sɔlemɔ buu muu lɛ fɛɛ kɛ nibii fɛɛ ni yɔɔ mli lɛ anɔ, ni he krɔŋkrɔŋ lɛ kɛ ehe nibii lɛ hu fata he.” 17 Yehowa tee nɔ ekɛ Mose kɛ Aaron wie ekɛɛ: 18 “Nyɛkahãa Kohatbii lɛ awekui+ lɛ ashishi miibule yɛ Levibii lɛ ateŋ. 19 Shi feemɔ enɛ ohã amɛ koni amɛya nɔ amɛhi wala mli ní amɛkagboi kɛ́ amɛmiibɛŋkɛ nibii krɔŋkrɔŋi fe fɛɛ lɛ.+ Aaron kɛ ebihii lɛ abote mli, ní amɛtsɔɔ amɛteŋ mɔ fɛɛ mɔ enitsumɔ kɛ nɔ ni ebaawó. 20 Amɛkabote mli ní amɛbana nibii krɔŋkrɔŋi lɛ hiŋmɛitswaa po, kɛjeee nakai lɛ amɛbaagboi.”+ 21 Ni Yehowa kɛ Mose wie ekɛɛ: 22 “Kanemɔ Gershon bihii+ lɛ yɛ amɛtsɛmɛi ashĩai lɛ kɛ amɛwekui lɛ anaa. 23 Ŋmalamɔ mɛi fɛɛ ni eye kɛjɛ afii 30 kɛyashi afii 50 ni fata kuu ni ahã amɛ nitsumɔ yɛ kpee buu lɛ mli lɛ he lɛ agbɛ́ii. 24 Nitsumɔ ni Gershonbii lɛ awekui lɛ baatsu kɛ nibii ni amɛbaahole nɛ:+ 25 Amɛ amɛhole sɔlemɔ buu lɛ mamai+ lɛ, kɛ kpee buu lɛ, kɛ enɔhaanɔ lɛ kɛ nu mli gbee hewolo ni ha nɔ lɛ,+ kɛ kpee buu lɛ shinaa lɛ naa pateeshɛŋ lɛ,+ 26 kɛ kpo lɛ he pateeshɛŋi ni tsotsoroɔ shi+ lɛ, kɛ kpo ni bɔle sɔlemɔ buu lɛ kɛ afɔleshaa latɛ lɛ shinaa lɛ naa pateeshɛŋ+ lɛ, kɛ amɛkpãi lɛ kɛ amɛhe nibii lɛ fɛɛ kɛ nɔ fɛɛ nɔ ni akɛtsuɔ nii yɛ jɛmɛ lɛ. Enɛ ji amɛnitsumɔ. 27 Aaron kɛ ebihii lɛ ji mɛi ni baakwɛ Gershonbii+ lɛ anitsumɔ kɛ amɛjatsui lɛ fɛɛ anɔ; nyɛkɛ jatsui nɛɛ fɛɛ ahãa amɛ akɛ amɛsɔ̃. 28 Enɛ ji nitsumɔ ni Gershonbii lɛ awekui lɛ baatsu yɛ kpee buu lɛ mli,+ ni amɛbaatsu amɛnitsumɔi lɛ yɛ Itamar,+ osɔfo Aaron binuu lɛ shishi. 29 “Ni Merari bihii+ lɛ hu lɛ, ŋmalamɔ amɛgbɛ́ii yɛ amɛweku lɛ kɛ amɛtsɛmɛi ashĩa lɛ naa. 30 Ŋmalamɔ mɛi ni eye kɛjɛ afii 30 kɛyashi afii 50 lɛ agbɛ́ii, mɛi fɛɛ ni fata kuu ni ahã amɛ nitsumɔ yɛ kpee buu lɛ mli lɛ he lɛ. 31 Nibii ni amɛbaahole+ yɛ nitsumɔ ni amɛtsuɔ yɛ kpee buu lɛ gbɛfaŋ lɛ nɛ: sɔlemɔ buu lɛ mplaŋi+ lɛ kɛ emlibelemɔnii+ lɛ kɛ ekulashiŋi+ lɛ kɛ enɔdaamɔnii ni fɔji yɔɔ mli+ lɛ; 32 kpo ni bɔle he lɛ akulashiŋi+ lɛ, kɛ amɛnɔdaamɔnii ni fɔji yɔɔ mli+ lɛ, kɛ amɛdadei kɛ amɛnaa piɔpiɔi*+ lɛ, kɛ amɛkpãi lɛ, kɛ amɛhe nibii lɛ fɛɛ kɛ nitsumɔi fɛɛ ni kɔɔ enɛɛmɛi ahe lɛ. Nyɛtsɔa amɛteŋ mɔ fɛɛ mɔ nɔ ni ebaawó. 33 Nɛkɛ ji bɔ ni Merari bihii lɛ awekui+ lɛ baasɔmɔ yɛ kpee buu lɛ mli, yɛ Itamar, ni ji osɔfo Aaron binuu lɛ shishi.”+ 34 Ni Mose kɛ Aaron kɛ maŋ lɛ mli wekunukpai+ lɛ ŋmala Kohat bihii lɛ agbɛ́ii+ yɛ amɛwekui lɛ kɛ amɛtsɛmɛi ashĩa lɛ naa, 35 mɛi fɛɛ ni eye kɛjɛ afii 30 kɛyashi afii 50 ni fata kuu ni ahã amɛ nitsumɔ yɛ kpee buu lɛ mli lɛ he lɛ.+ 36 Mɛi fɛɛ ni aŋmala amɛgbɛ́ii yɛ amɛwekui lɛ anaa lɛ ayifalɛ ji 2,750.+ 37 Mɛnɛɛmɛi ji Kohatbii lɛ awekui lɛ ateŋ mɛi ni aŋmala amɛgbɛ́ii, mɛi fɛɛ ni sɔmɔɔ yɛ kpee buu lɛ mli lɛ. Mose kɛ Aaron ŋmala amɛgbɛ́ii yɛ famɔ ni Yehowa tsɔ Mose nɔ ekɛhã lɛ naa.+ 38 Aŋmala Gershon bihii+ lɛ agbɛ́ii yɛ amɛwekui lɛ kɛ amɛtsɛmɛi ashĩa lɛ naa, 39 mɛi fɛɛ ni eye kɛjɛ afii 30 kɛyashi afii 50 ni fata kuu ni ahã amɛ nitsumɔ yɛ kpee buu lɛ mli lɛ he lɛ. 40 Mɛi fɛɛ ni aŋmala amɛgbɛ́ii yɛ amɛwekui lɛ kɛ amɛtsɛmɛi ashĩa lɛ naa lɛ ayifalɛ ji 2,630.+ 41 Gershon bihii lɛ awekui lɛ ni aŋmala amɛgbɛ́ii lɛ nɛ, mɛi fɛɛ ni sɔmɔɔ yɛ kpee buu lɛ mli lɛ. Mose kɛ Aaron hã aŋmala amɛgbɛ́ii yɛ Yehowa famɔ naa.+ 42 Aŋmala Merari bihii lɛ agbɛ́ii yɛ amɛwekui lɛ kɛ amɛtsɛmɛi ashĩa lɛ naa, 43 mɛi fɛɛ ni eye kɛjɛ afii 30 kɛyashi afii 50 ni fata kuu ni ahã amɛ nitsumɔ yɛ kpee buu lɛ mli lɛ he lɛ.+ 44 Amɛteŋ mɛi fɛɛ ni aŋmala amɛgbɛ́ii yɛ amɛwekui lɛ anaa lɛ ayifalɛ ji 3,200. + 45 Merari bihii lɛ awekui lɛ ni aŋmala amɛgbɛ́ii lɛ nɛ, mɛi ni Mose kɛ Aaron ŋmala amɛgbɛ́ii yɛ famɔ ni Yehowa tsɔ Mose nɔ ekɛhã lɛ naa lɛ.+ 46 Mose kɛ Aaron kɛ Israel wekunukpai lɛ ŋmala Levibii nɛɛ fɛɛ agbɛ́ii yɛ amɛwekui lɛ kɛ amɛtsɛmɛi ashĩai lɛ anaa; 47 amɛye kɛjɛ afii 30 kɛyashi afii 50, ni ahã amɛ fɛɛ nitsumɔ kɛ jatsui ni amɛbaahole yɛ kpee buu lɛ gbɛfaŋ.+ 48 Mɛi fɛɛ ni aŋmala amɛgbɛ́ii lɛ ayifalɛ ji 8,580.+ 49 Aŋmala amɛgbɛ́ii yɛ famɔ ni Yehowa tsɔ Mose nɔ ekɛhã lɛ naa, amɛteŋ mɔ fɛɛ mɔ yɛ nitsumɔ ni ahã lɛ kɛ ejatsu; aŋmala amɛgbɛ́ii tamɔ bɔ ni Yehowa fã Mose lɛ pɛpɛɛpɛ.\n^ Ni ji, pateeshɛŋ ni akɛtsĩɔ Odaseyeli adeka lɛ hiɛ lɛ.\n^ Loo “fɔ lamulu,” ni ji, lamulu ni kooloi ni akɛshãa afɔle lɛ afɔ lɛ efutu.\n^ Hebri sht. ŋm., “ajatsu.”


(src)="75"> Riana nɛ e ngɛ magbɛ nɔ munyu tue ngɛ Tandroy gbi ɔ mi\n(src)="76"> Riana hu ji nyɛminyumu ko nɛ e ye maa pee jeha 20 .\n(src)="77"> E hi Alaotra Mangoro kɛ wa .\n(src)="78"> Ma nɛ ɔ nɛ ngɛ Madagascar puje he ɔ ngɛ zugbahi nɛ hi kɛ ha ngmɔ humi .\n(src)="80"> Se benɛ a kɛ lɛ kase Baiblo ɔ , e tsake e juɛmi .\n(src)="81"> Riana de ke : “ I bɔ mɔde kaa ma gbe nɔ tsami sukuu ɔ nya .\n(src)="82"> I wo Yehowa si ke , ‘ Ke o ye bua mi nɛ i ye nguɔ ngɛ nyagbe ka a mi ɔ , ma je blɔ gbami ní tsumi ɔ sisi . ’ ”\n(src)="83"> Benɛ Riana gbe sukuu ɔ nya a , e ye si nɛ e wo Yehowa a nɔ .\n(src)="84"> E ya hi nyɛminyumu ko nɛ e ji blɔ gbalɔ ngɔ , nɛ e hla ní tsumi ko nɛ be e be tsuo ngɔe , nɛ e je blɔ gbami ní tsumi ɔ sisi .\n(src)="85"> Riana de ke , “ I pia we ye he kaa i pee juɛmi nɛ ɔ . ”\n(src)="86"> Se Riana weku li ɔmɛ nui sisi kaa e yɛ sukuu kɛ ya hɛ mi konɛ e ná ní tsumi ngua ko hwɔɔ se .\n(src)="87"> Riana de ke : “ Ye papaa , ye tsɛko , kɛ ye maa wo mi he wami kaa ma ya sukuu kɛ ya hɛ mi .\n(src)="88"> Se i sume nɛ nɔ́ ko nɛ ha nɛ ma kpa blɔ gbami ní tsumi ɔ . ”\n(src)="89"> Be bɔɔ ko se ɔ , Riana pee e juɛmi kaa e ma ya fiɛɛ ngɛ he nɛ fiɛɛli fuu a he hia ngɛ .\n(src)="90"> Mɛni ye bua lɛ nɛ e ma e juɛmi nya si jã a ?\n(src)="91"> E de ke : “ Juli ba ju wɔ , nɛ a ju ye níhi babauu .\n(src)="92"> Nɔ́ nɛ ba a ha nɛ i susu Yesu munyu nɛ ji ‘ nyɛɛ to juetli si ha nyɛ he ngɛ hiɔwe ’ ɔ he wawɛɛ .\n(src)="93"> I ma ye juɛmi nya si kaa ma tsu ní wawɛɛ kɛ hla mumi mi juetli . ”\n(src)="94"> E hia blɔ maa pee si tomi 800 kɛ ya hi he ko nɛ hiɔmi pɔɛ nɛmi ngɛ ngɛ ma a woyi je .


2 Maŋtsɛmɛi 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\n2 Maŋtsɛmɛi 2:1-25\nAwó Elia kɛtee ŋwɛi yɛ ahum mli (1-18)\nElia gbalɔ atade lɛ batsɔ Elisha nɔ (13, 14)\nElisha hã Yeriko nu lɛ tsɔ nu krɔŋŋ (19-22)\nOshishibrishii gbe gbekɛbii hii komɛi ni jɛ Betel (23-25)\n2 Be ni Yehowa miiba ebawó Elia+ kɛya ŋwɛi* yɛ kɔɔyɔɔ ni naa wa mli lɛ,+ Elia kɛ Elisha+ shi Gilgal.*+ 2 Elia kɛɛ Elisha akɛ: “Ofainɛ, hii biɛ ejaakɛ Yehowa etsu mi Betel.” Shi Elisha kɛɛ akɛ: “Gbii abɔ ni Yehowa hiɛ kã ni bo hu ohiɛ* kã nɛɛ, mishiŋ bo.” No hewɔ lɛ, amɛkpeleke shi kɛtee Betel.+ 3 Ni gbalɔi abii* ni yɔɔ Betel lɛ je kpo kɛba Elisha ŋɔɔ ni amɛbabi lɛ akɛ: “Ani ole akɛ ŋmɛnɛ lɛ, Yehowa baawó onuŋtsɔ kɛya koni ekakwɛ onɔ dɔŋŋ?”+ Kɛkɛ ni Elisha kɛɛ akɛ: “Mile momo. Nyɛfea diŋŋ.” 4 Ni Elia kɛɛ Elisha akɛ: “Elisha, ofainɛ, hii biɛ, ejaakɛ Yehowa etsu mi Yeriko.”+ Shi Elisha kɛɛ akɛ: “Gbii abɔ ni Yehowa hiɛ kã ni bo hu ohiɛ* kã nɛɛ, mishiŋ bo.” No hewɔ lɛ, amɛtee Yeriko. 5 Ni gbalɔi abii* ni yɔɔ Yeriko lɛ ba Elisha ŋɔɔ ni amɛbabi lɛ akɛ: “Ani ole akɛ ŋmɛnɛ lɛ, Yehowa baawó onuŋtsɔ kɛya koni ekakwɛ onɔ dɔŋŋ?” Kɛkɛ ni Elisha kɛɛ akɛ: “Mile momo. Nyɛfea diŋŋ.” 6 Agbɛnɛ Elia kɛɛ Elisha akɛ: “Ofainɛ, hii biɛ, ejaakɛ Yehowa etsu mi Yordan.” Shi Elisha kɛɛ akɛ: “Gbii abɔ ni Yehowa hiɛ kã ni bo hu ohiɛ* kã nɛɛ, mishiŋ bo.” No hewɔ lɛ, amɛyi enyɔ lɛ fɛɛ amɛtee. 7 Ni gbalɔi abii* lɛ ateŋ mɛi 50 hu nyiɛ amɛsɛɛ ni amɛyadamɔ he ko amɛmiikwɛ amɛ be ni amɛyi enyɔ lɛ damɔ Yordan Faa lɛ naa lɛ. 8 Elia jie egbalɔ atade+ lɛ ni ekota ni ekɛtswa nu lɛ mli, ni nu lɛ mli gba enyɔ kɛtee biɛ kɛ biɛ, no hewɔ lɛ, amɛyi enyɔ lɛ fɛɛ amɛnyiɛ shikpɔŋ gbiŋ nɔ kɛfo.+ 9 Be ni amɛfo nɔŋŋ lɛ, Elia kɛɛ Elisha akɛ: “Bi mi nɔ ni osumɔɔ ni mafee mahã bo dani awó mi kɛje oŋɔɔ kɛya.” No hewɔ lɛ, Elisha kɛɛ lɛ akɛ: “Ofainɛ, masumɔ ni maná omumɔ*+ lɛ mlijai toi enyɔ.”+ 10 Elia kɛɛ akɛ: “Obi nɔ ko ni wa. Kɛ́ ona mi be ni awóɔ mi kɛjeɔ oŋɔɔ kɛyaa lɛ, no lɛ, ebaaba mli nakai ehã bo; shi kɛ́ onaaa mi lɛ, ebaŋ mli nakai.” 11 Be ni amɛnyiɛ kɛyaa ni amɛgbaa sane lɛ, trukaa lɛ la shwiili kɛ la okpɔŋɔi+ bagbala amɛyi enyɔ lɛ mli, ni kɔɔyɔɔ ni naa wa lɛ wó Elia kɛtee ŋwɛi.*+ 12 Be ni Elisha kwɛɔ nɔ ni yaa nɔ lɛ, ebolɔ akɛ: “Mitsɛ, mitsɛ! Naa! Israel shwiili lɛ kɛ ekpɔŋɔnɔtaralɔi lɛ!”+ Be ni enaaa Elia yisɛɛ dɔŋŋ lɛ, Elisha mɔ lɛ diɛŋtsɛ etadei lɛ amli ni egba mli enyɔ.+ 13 No sɛɛ lɛ, ekɔ Elia gbalɔ atade+ ni je Elia he egbee shi lɛ, ni eku esɛɛ eyadamɔ Yordan Faa lɛ naa. 14 Kɛkɛ ni ekɔ Elia gbalɔ atade ni je Elia he egbee shi lɛ, ni ekɛtswa nu lɛ mli ekɛɛ: “Nɛgbɛ Yehowa, Elia Nyɔŋmɔ lɛ yɔɔ?” Be ni ekɛtswa nu lɛ mli lɛ, nu lɛ mli gba enyɔ kɛtee biɛ kɛ biɛ, ni Elisha tsɔ teŋ.+ 15 Be ni gbalɔi abii* lɛ ni yɔɔ Yeriko lɛ na Elisha yɛ shɔŋŋ lɛ, amɛkɛɛ akɛ: “Elia mumɔ lɛ ebayi Elisha nɔ.”+ No hewɔ lɛ, amɛtee ni amɛkɛ lɛ yakpe ni amɛkula shi yɛ ehiɛ. 16 Kɛkɛ ni amɛkɛɛ lɛ akɛ: “Otsuji lɛ ateŋ hii kãkãlɔi 50 nɛ. Ofainɛ, hã amɛya ni amɛyatao onuŋtsɔ lɛ. Ekolɛ, benɛ Yehowa mumɔ* lɛ ewó lɛ ni eyashɛ lɛ efɔ̃ gɔji lɛ eko nɔ loo jɔi lɛ eko mli.”+ Shi ekɛɛ amɛ akɛ: “Nyɛkatsua amɛ.” 17 Shi amɛtee nɔ amɛye etsui aahu kɛyashi efee lɛ ahuntoo, no hewɔ lɛ, ekɛɛ akɛ: “Nyɛtsua amɛ.” Kɛkɛ ni amɛtsu hii 50 lɛ, ni amɛyatao lɛ aahu gbii etɛ, shi amɛnaaa lɛ. 18 Be ni amɛku amɛsɛɛ kɛba eŋɔɔ lɛ, no mli lɛ eyɛ Yeriko.+ Ni ekɛɛ amɛ akɛ: “Bɛ mikɛɛ nyɛ akɛ nyɛkayaa?” 19 Be ko sɛɛ lɛ, maŋbii lɛ kɛɛ Elisha akɛ: “Minuŋtsɔ ena akɛ maŋ lɛ kã he ko ni hi jogbaŋŋ;+ shi nu lɛ ehiii, ni shikpɔŋ lɛ hu wooo yibii.”* 20 Kɛkɛ ni ekɛɛ akɛ: “Nyɛkɛ ŋoo awoa tsɛnsi hee bibioo ko mli nyɛbahãa mi.” Ni amɛkɛbahã lɛ. 21 Kɛkɛ ni eje kpo kɛtee he ni nu lɛ jɛɔ kɛbaa lɛ ni etsɔ ŋoo lɛ ewo mli+ ni ekɛɛ: “Nɔ ni Yehowa kɛɛ nɛ, ‘Mifee nu nɛɛ krɔŋŋ.* Egbeŋ mɔ ko dɔŋŋ, ni ebaahã awo shwiei agbɛnɛ.’”* 22 Ni nu lɛ efee krɔŋŋ* kɛbashi ŋmɛnɛ, yɛ wiemɔ ni Elisha wie lɛ naa. 23 Ekwɔ kɛjɛ jɛmɛ kɛtee Betel. Be ni enyiɛ gbɛ lɛ nɔ kɛyaa lɛ, gbekɛbii hii komɛi ni jɛ maŋ lɛ mli je kpo kɛba ni amɛbaye ehe fɛo,+ ni amɛtee nɔ amɛkɛɛ akɛ: “Yiteŋkpataatsɛ, kwɔɔ kɛya! Yiteŋkpataatsɛ, kwɔɔ kɛya!” 24 Ni etsɔ ehe ni ekwɛ amɛ ni elomɔ amɛ yɛ Yehowa gbɛ́i mli. Kɛkɛ ni oshishibrishii+ yei enyɔ jɛ koo lɛ mli ba ni amɛbatserɛ gbekɛbii lɛ ateŋ mɛi 42 mli.+ 25 Etsa nɔ kɛjɛ jɛmɛ kɛtee Karmel Gɔŋ+ lɛ nɔ, ni eku esɛɛ kɛjɛ jɛmɛ kɛtee Samaria.\n^ Loo “kɔɔyɔɔ lɛ mli.”\n^ Jeee Gilgal ni bɛŋkɛ Yeriko lɛ ni, shi moŋ Gilgal ni yɔɔ gɔji ni bɛŋkɛ Betel lɛ nɔ lɛ.\n^ Eeenyɛ efee akɛ, akɛ wiemɔ ni ji “gbalɔi abii lɛ” tsuɔ nii kɛhãa mɛi ni yaa skul ni akɛtsɔɔ gbalɔi anii, loo akɛtsuɔ nii kɛhãa gbalɔi akuu ko.\n^ Mumɔ ni awie he yɛ biɛ lɛ baanyɛ afee Nyɔŋmɔ mumɔ krɔŋkrɔŋ lɛ, loo bɔ ni Elia feɔ enii ehãa.\n^ Loo “kɔɔyɔɔ.”\n^ Loo “wooo shwiei.” Shishitsɔɔmɔi komɛi kɛɔ akɛ, “ni shikpɔŋ lɛ hãa musu fiteɔ.”\n^ Loo “Mitsa nu nɛɛ.”\n^ Shishitsɔɔmɔi komɛi kɛɔ akɛ, “ni ehãŋ musu afite dɔŋŋ.”\n^ Loo “Ni atsa nu lɛ.”\n2 Maŋtsɛmɛi 2